Dokaz iz Rusije: Vanzemaljci su došli na Zemlju pre milion godina – VIDEO - WebTribune\nHome/IZA OGLEDALA/Dokaz iz Rusije: Vanzemaljci su došli na Zemlju pre milion godina – VIDEO\n22. септембра 2015.\tIZA OGLEDALA Ostavite komentar\nNa prvi pogled, pronađeni objekat izgleda kao ogroman kamen, koji je iste boje kao i okolno kamenje, ali ima glatak diskoliki oblik.\nIpak, tim paranormalnih istraživača u Rusiji po imenu Kosmopoisk, ubeđen je da kamen liči na leteći tanjir i da najverovatnije potiče iz svemira.\nLokalni izveštaji u Rusiji su istakli da je oblast u kojoj je pronađen – Medvedicki greben u okrugu Žirnovski blizu Volgograda – poznat od ranije po viđanjima NLO-a i paranormalnoj aktivnosti.\nProšle nedelje je pronađen napuknuti kameni disk od 4 metra, pošto su Vadim Černobrov, poznati paranormalni istraživač, i njegov tim ispitali oblast u kojoj su ranije nalazili slične diskove veličine 1-2 metra.\nNavodi se da je kamen sada u Muzeju Žirnovski, gde su započela neka ispitivanja.\nPrema prvim rezultatima, kamen je star oko milion godina!\nOčekuje se i da će NLO stručnjaci ispitati region kako bi pronašli još neke tragove NLO-a.\nRusku naučnu organizaciju Kosmopoisk su 1980. godine osnovali ruski pisac naučne fantastike, Aleksandar Kazancev, bivši avioinženjer Černobrov i astronaut Georgij Beregovoj, kako bi istraživali misterije univerzuma.\nTa organizacija je od tada bila umešana u bizarne eksperimente o putovanju kroz vreme, o potrazi za snežnim čovekom i traganjem za NLO-ima.\nNeki nisu ubeđeni da je pronađeni kamen NLO. Oni tvrde da je u toj oblasti u više navrata postojalo more, čija je erozija izobličila kamen, a čak su i postavili slike sličnog kamenja koje je pronađeno u nekadašnjem okeanu u Kini.\nIpak, Skot Vering, urednik sajta UFO Daily Sightings, na strani je onih koji veruju da disk potiče iz svemira.\nOn je rekao: „Da li vidite beličaste delove na disku? To je volfram. On je pronađen na nekoliko lokacija na kojima su pali NLO-i.\nTakođe, otkriveno je da je ovaj disk star preko milion godina. On meni liči na kamene diskove sa NASA-inih fotografija Marsa, zbog čega mi je palo na pamet da je ovaj NLO u stvari vojni dron koji je oštećen tokom marsovskog napada“.\nTagovidiskoliki kamen istraživač Vadim Černobrov neobično otkriće organizacija Kosmopoisk poseta vanzemaljaca prastari objekat stari NLO vanzemaljsko poreklo vesti


Sve zbog Dodika: Vučić komentarisao odluku ambasadora iz EU koji su odbili njegov poziv – TuzlaInfo.ba\nSve zbog Dodika: Vučić komentarisao odluku ambasadora iz EU koji su odbili njegov poziv\n12/02/2022 | 10:06\nPredsjednik Srbije Aleksandar Vučić ocijenio je sinoć da je pogrešna reakcija diplomatskih predstavnika EU, koji su, na poziv Vlade da prisustvuju obilježavanju Sretenja u Orašcu, najavili da neće doći zbog prisustva Milorada Dodika.\n“Mislim da je to pogrešna reakcija diplomatskih predstavnika EU, jer smo mi ti koji organizujemo i mi smo domaćini. To je kao kada pozovete nekog na krštenje i on kaže neću da dođem jer sam čuo da će neko doći“, objasnio je on za „Prvu temu“.\nVučić je podsjetio da je Vlada Srbije, to jest ministarka Darija Kisić Tepavčević uputila pozivnicu, u kojoj je stajalo da svečanost organizuju Vlada Srbije uz suorganizaciju RS i Milorada Dodika, člana Predsedništva BiH.\n„To je tako jer mi već sedam ili osam godina, na incijativu Srbije i Srpske, obilježavamo sve zajedničke datume zajedno, što smo narod koji prihvata da živi u dvije države, ali ne želi da im se oduzme pravo da želi da pripada jednom narodu“, dodao je on.\nVučić je ocijenio da je odluka ambasadora EU neozbiljan stav, ali da Srbija neće da mijenja svoj stav i isključuje rukovodstvo Srpske samo zato što su to tražili ambasadori\n. „To mi ne pada na pamet, niti ću tako nešto i da razmatram“, poručio je on. Vučić je kazao da njemu ambasadori ništa ne mogu da naređuju, kako sa zapada, tako i sa istoka. Rekao je da je jedna od tekovina koju će da ostavi onima koji će ga naslijediti, da je Srbija samostalna, nezavisna zemlja, koja će samostalno da donosi odluke o budućnosti. Najavio je da će on prirediti svečanost povodom Sretenja u Predsjedništvu ili Palati Srbija, na kojoj će,a što će, konstatovao je, iznervirati neke ambasadore, dodijeliti orden Željki Cvijanović, predsjednici RS.\nVučić je podsjetio da je jedini predsjednik Srbije koji se nije miješao u izbore u RS, i da ne prihvata tvrdnje da je Dodik kriv za sve, jer to nije niti fer, niti istina.


► Petrohemija: Nema opasnosti od eksplozije u Pančevu\nEksplozija koja je jutros oko šest časova probudila Pančevce posledica je dešavanja u reaktoru za proizvodnju polietilena niske gustine u fabrici PENG u sastavu Petrohemije i ne izaziva materijalnu štetu, niti radnu i životnu sredinu, saopštila je ta kompanija.\nKako je navedeno, u toku procesa proizvodnje došlo je do dekompozicije u reaktoru, a kao posledica javio se zvučni efekat i sagorevanje na sigurnosnoj reaktorskoj membrani.\n"U odnosu na broj dekompozicija u ostalim pogonima u svetu broj dekompozicija u fabrici PENG u Petrohemiji je izuzetno mali, u proseku jednom godišnje, što je rezultat istraživanja procesa polimerizacije etilena, iz kojih su kasnije proizašle brojne inovacije i poboljšanja procesa", ističe se u saopštenju.\nDodaje se da su zaposleni u Petrohemiji reagovali pravovremeno i u skladu sa procedurama i uputstvima, a sve nadležne institucije su blagovremene obaveštene.\nProizvodnja u Petrohemiji se obavlja stabilno i ostali proizvodni pogoni rade po ustaljenom režimu, a tokom vikenda se očekuje normalizacija proizvodnje u fabrici PENG.


Životi Beograđana u opasnosti zbog prevoza opasnih materija kroz centar grada - Nova ekonomija\nŽivoti Beograđana u opasnosti zbog p...\nŽivoti Beograđana u opasnosti zbog prevoza opasnih materija kroz centar grada\nOpasne materije prevoze se vozom\nOdbornička grupa Savez za Srbiju saopštila je danas da gradska vlast u Beogradu dovodi u opasnost živote desetina hiljada Beogra]ana, preusmeravajući od 1. februara železnički transport opasnih materija kroz sam centar prestonice.\n"Najotrovnije materije su oduvek prevožene obilaznicom oko Kalemegdana, koja je, međutim, ukinuta zbog projekta Beograd na vodi", navodi se u saopštenju koje je potpisao zamenik šefa odborničke grupe i potpredsednik Narodne stranke Nikola Jovanović.\nJovanović je naveo da zamenik gradonačelnika Beograda Goran Vesić obmanjuje javnost kada kaže da su se najopasnije materije i ranije prevozile Vračarskim tunelom, jer to nije tačno.\n"Vračarski tunel nije projektovan za prevoz opasnih materija i nijednoj vlasti u Beogradu nije padalo na pamet da to dozvoli, do dolaska Gorana Vesića", dodao je Jovanović.\nU saopštenju se navodi da niko ne može da garantuje da se akcidenti sa najtežim posledicama neće nikada desiti i da svaka normalna i odgovorna gradska vlast radi na smanjivanju, a ne na povećavanju rizika po svoje sugra]ane.\n"Odbornička grupa Savez za Srbiju pita Vesića na osnovu čega garantuje da se nesreće sa nesagledivim posledicama neće desiti? Šta on to zna više od svih prethodnih vlasti, pa je jedini dozvolio prevoz opasnih materija kroz centar grada? Da li je vršio neke dodatne radove na tunelu kojima mu je promenjena namena, ili bi trebalo da mu gradjani veruju na reč", dodaje se u saopštenju.\n08.02.2019. u 17:27\nŠta je gospodije Jovanoviću opasnije, ako dođe do akcidenta sa opasnim materijama, da se transport obavlja prugom koja prolazi kroz gusto naseljene delove grada ili tunelom u noćnim uslovima gde nema putnika na usputnim stanicama i gde postoje mere za umanjenje posledica akcidenta. Bilo bi korektno, kada dajete izjave, da konsultujete stručnjake iz pojedinih oblasti, pa tek onda date izjavu. Nažalost navikli smo da naši političari sve znaju. Čekam samo kada će skalper uzeti u ruke i da počnu da operišu.


10.12.2015. u 11:36 Broj citanja: 633\nNovim Zakonom o osnovnom obrazovanju Tuzlanskog kantona predviđena je obaveza polaganja eksterne mature, u svrhu podizanja kvaliteta obrazovnog sistema.\nModel eksterne mature provjera je stepena stečenog znanja u toku devetogodišnjeg školovanja, te profilisanje učenika u kojem pravcu mogu nastaviti svoje školovanje. Ministarstvo obrazovanja, nauke, kulture i sporta TK, zajedno sa Pedagoškim zavodom, unazad dvije godine realizira pilot projekat eksterne mature. Prošle godine, svi učenici završnih razreda osnovnih škola Tuzlanskog kantona, učestvovali su u pilot projektu male mature.\n"Današnjim sastankom željeli smo istaći važnost realizacije eksterne mature i provođenja reformskih procesa u osnovnoobrazovnom sistemu kako bi jasno izdefinirali strategiju obrazovanja u Federaciji BiH i realizirali eksternu maturu u svim kantonima po jedinstvenom modelu."


Završen sastanak kod Lajčaka, nema finalnog dogovora Beograda i Prištine\nDelegacija Beograda završila je razgovore sa specijalnim predstavnikom EU za dijalog Miroslavom Lajčakom, i napustila zgradu Evropske službe za spoljne poslove, bez izjava za novinare. Kako N1 nezvanično saznaje, večeras ipak nije postignut finalni dogovor Beograda i Prištine o rešenju krize na administrativnim prelazima na severu Kosova. Razgovori će biti nastavljeni, ali još nije poznato kada.\nPetar Petković i Miroslav Lajčak (Foto Tviter@Miroslav Lajčak)\nPodsetimo, glavni pregovarač Prištine Besnik Bisljimi izjavio je ranije danas u Briselu da su dve strane postigle načelan dogovor o rešenju krize na severu Kosova, ali da se delegacija Beograda nije dala saglasnost na tačku sporazuma koja se odnosi na automobile sa KM tablicama.\nPrva tačka predviđa da da i srpska i kosovska strana od ponedeljak počnu da koriste nalepnice, umesto da skidaju registarske tablice. Druga tačka predviđa formiranje radnih grupa za trajno rešenje pitanja slobode kretanja, u roku od šest meseci, dok je trećom tačkom predviđeno da pripadnici KFOR-a zamene jedinice ROSU na severu Kosova i istovremeno uklanjanje barikada koje su postavili kosovski Srbi.\nPredstavnik Prištine je rekao da se jedina tačka na koju delegacija Beograda nije dala saglasnost, pre nego što bi se sporazum proglasio konačnom, odnosi na automobile sa KM tablicama.\nInače, delegacije Beograda i Prištine danas u Briselu ni u jednom trenutku nisu bile za istim pregovaračkim stolom, već su imale samo bilateralne sastanke Lajčakom koji je posredovao u pregovorima dve strane.\nAmerički ambasador u Srbiji Entoni Godfri naveo je tokom večeri na Tviteru da je u bliskom kontaktu sa američkim izaslanikom Gabrielom Eskobarom, koji se takođe nalazi u Briselu radi podrške ovom dijalogu, te da dogovor nije finalizovan iako postoji napredak.\n„Posao nije završen, ali je učinjen dobar napredak. Strane moraju da budu fleksibilne i da nastave svoj rad kako bi se ovo finalizovalo. Vreme je sada“, poručio je Godfri.\nU Briselu je večeras u delegaciji Beograda za Tanjug potvrđeno da nikakav dogovor sa prištinskom stranom još nije postignut.\nRanije tokom dana, predsednica Evropske komisije Ursula Fon der Lajen i premijer Kosova Aljbin Kurti su u Prištini izneli očekivanja u vezi sa odlukom o okončanju blokade severa tokom pregovora u Briselu.\nNa terenu ipak nema mnogo optimizma i čvrste vere da sastanci Bisljimija i Petkovića u Briselu mogu dovesti do brzog i održivog rešenja.


U snažnoj eksploziji u centru Prištine poginuli Naim Murti i Pleurat Slamniku\nU eksploziji rano jutros u Prištini poginuli su Naim Murti iz Gnjilana i Pleurat Slamniku iz Prištine.\n"Eksplozija se desila u 2.10 u poslovnoj četvrti, u kojoj su barovi i restorani još bili otvoreni", rekao portparol KPS Veton Elšani.\nEksplozija se desila u 2.30 u jednom tržnom centru. U ekploziji je oštećeno desetak radnji u prištinskom Bulevaru Bila Klintona, a jedna zgrada se srušila, javio je Rojters. Za sada nisu poznati uzrok i meta eksplozije.\nVlada Kosova: Eksplozija nije povezana sa pregovorima\nEksplozija u Prištini, u kojoj su jutros poginule dve osobe i 12 ranjeno, nije povezana sa pregovorima o utvrđivanju statusa Kosova, rekao je danas portparol kosovske vlade Avni Arifi.\n"Nema nikakvih indicija da je ova eksplozija povezana sa procesom u toku", rekao je Avni Arifi.\nOn je dodao da Vlada Kosova "snažno osuđuje taj čin" i da nastavlja "svoje angažovanje u bori protiv kriminala, u cilju stvaranja mirnog okruženja".\nČeku osudio postavljanje eksplozivne naprave u Prištini\nPredsednik Vlade Kosova Agim Cceku osudio je jutrošnji bombaški napad u Prištini u kom su poginule dve osobe, a ranjeno 12. Čeku je, kako prenose prištinski elektronski mediji, zatražio od policije da se maksimalno angažuje na rasvetljavanju tog kriminalnog akta. Dodao je da institucije Kosova neće dozvoliti da takvi akti dovedu u opasnost stabilnost na Kosovu.\n"Borićemo se protiv kriminala do kraja. Oni koji se pokušavaju kriti od zakona ranije ili kasnije će se suočiti sa pravdom", rekao je Čeku.\nVlada Kosova je, istovremeno, kako se navodi, iskazala snažnu podršku Kosovskoj policijskoj službi I UNMIK policiji i zatražila otkrivanje napadača.\nEvropska komisija: Nejasna pozadina eksplozije u Prištini\nPortparol evropskog komesara za proširenje, Oli Rehna, Kristina Nađi, je danas poručila da se Komesar nada kako će kosovska policija u najskorije vreme da istraži pozadinu današnje eksplozija i da će počinitelji biti privedeni pravdi. U Komisiji , kako se naglašava, još uvek ne znaju za motive ili bilo kakve druge pojedinosti u vezi sa incidentom u Prištini. Zbog toga se, za sada, uzdržavaju od dodatnih komentara, očekujući nove informacije sa terena. Iz sjedišta Savjta Evrope u Strazburu oglasio sa danas i generalni sekretar Saveta, Teri Dejvis, koji upozorava - iako trenutno nije poznat razlog smrtonosnoj eksploziji i njeni počinitelji, taj incident je razlog za zabrinutost.\n"Svi se nadamo da se neće ispostaviti kako je reč o terorističkom aktu", kaže Dejvis, uveren da će kosovske vlasti dati poeban prioritet istrazi uzroka eksplozije.\nI on se uzdržava od daljih komentara, očekujući dodatne informacije o ovom incidentu.


Mihajlović sa grčkim ministrom saobraćaja\nMihajlović: Modernizacija pruga i drumova je prioritet\nBiznis Autor:Beta05. okt. 201712:22 > 12:27\nSrbija i Grčka će zajedno raditi na modernizaciji železničkog koridora koji će omogućiti da se bezbednije i brže odvija prevoz putnika i robe od grčkih luka preko Srbije ka zemljama centralne Evrope, izjavila je ministarka građevinarstva, saobraćaja i infrastrukture Zorana Mihajlović.\n„Strateški interes Srbije je zavšetak koridora i modernizacija drumskog i železničkog saobraćaja. Nije dovoljno da imamo modernizovanu prugu od Beograda do Budimpšete kojom će vozovi saobraćati 200 kilometara na sat, već i da takvu prugu imamo i ka jugu, da bi bili konkurentni“, rekla je Mihajlović novinarima uoči sastanka u Beogradu s grčkim ministrom infrastrukture, saobraćaja i mreže Hristosom Spiricisom.\nOna je rekla da je novac za obnovu pruge od Beograda do Budimpešte obezbeđen i da je u pripremi modernizacija tri deonice na železničkom Koridoru 10, od Beograda do Niša.\n„Urađen je deo dokumentacije za obnovu 100 kilometara pruge od Beograda do Niša. Za učešće u tim radovima zainteresovane su Ruske državne železnice i kineske kompanije“, kazala je Mihajlović.\nNajavila je da će radovi na obnovi pruge Beograd-Budimpešta zvanično početi 24. novembra, kada će u Budimpešti biti održan samit Kina i 16 zemalja centralne i istočne Evrope.\n„Drumski Koridor 10 je skoro završen, ali nam je kritična tačka železnički saobraćaj. Kroz druge koridore u okolnim zemljama prevoz tereta se odvija 10 do 15 sati brže nego u Srbiji i zato je naš cilj da što pre imamo i modernizovan saobraćaj na železničkom Korodoru 10“, kazala je Mihajlović.\nGrčki ministar Hristos Spiricis je ocenio da postoje uslovi da Grčka i Srbija još bolje sarađuju u infrastrukturnim projektima koji su od značaja za ceo region i njegovo povezivanje sa zemljama centralne Evrope.\n„Naš zajednički cilj je da imamo pruge na kojima će se građani prevoziti bezbedno i da brže prelaze državne granice“, kazao je Spiricis.\nResorni ministri Srbije i Grčke će razgovarati o povezivanju zemalja u drumskom i železničkom saobraćaju i primeni sporazuma o drumskom saobraćaju, ali i grčkim kompanijama koje učestvuju u infrastrukturnim projektima u Srbiji.


Početna > Novost > Programeri čiju obuku finansira Općina Centar već pronalaze poslove\nU prostorijama Ekonomskog fakulteta u Sarajevu u toku je obuka za programere u okviru projekta „Stipendiranje nezaposlenih osoba u cilju prekvalifikacije i edukacije u oblasti primjene informacionih tehnologija (IT)“. Za realizaciju ovog projekta Općina Centar je u prošlogodišnjem budžetu obezbijedila 150.000 KM.\n- Želim posebno da naglasim da su moja očekivanja da budete interoperabilni, multidisciplinarni u IT tehnologijama, da budete kvalitetna kadrovska rješenja i da dobijete posao. Obradovan sam informacijom da je polaznik edukacije Ajdin Džananović već dobio posao u IT sektoru. Uložite svoj trud, a budite sigurni da će to rezultirati radnim mjestom. Općina Centar je izdvojila novac za vašu edukaciju, a naša očekivanja su da dobijete posao, riješite svoju egzistenciju i da budete uzorni građani društvene zajednice koji doprinose razvoju. Planiramo nastaviti sa realizacijom ovog projekta i već u septembru raspisati novi javni poziv za prijavu aplikanata jer potražnja za IT kadrom svakodnevno se povećava, istakao je Ajnadžić.\n-Obuka za programere počela je sredinom januara, a završetak ciklusa očekujemo krajem jula. Ukoliko se i nakon okončanja nastavnog procesa ukaže potreba za dodatnim konsultacijama, savjetima i dodatnim radom, mi polaznicima u punom kapacitetu stojimo na raspolaganju. Kandidati su ovdje da steknu nova znanja, a znanje je nešto što je najvrijednije. Kolega Ajdin Džananović je primjer kako se napornim radom brzo mogu postići rezultati i doći do radnog mjesta. Znanje je u svim programerskim firmama jedini kriterij i za ulazak i za ostanak, kazao je Tanović.


Novi univerzalni kombajn "John Deere" je stigao u Agro Campus | Agro Campus\nNovi univerzalni kombajn "John Deere" je stigao u Agro Campus, Istraživačko-obrazovni centar Poljoprivrednog fakulteta u Novom Sadu. Ova investicija, vredna više od 32 miliona dinara, finansirana je od strane Poljoprivrednog fakulteta u Novom Sadu, a sufinansirana od strane Pokrajinskog sekretarijata za poljoprivredu, vodoprivredu i šumarstvo. Ovo je jedna od uspešno realizovanih agrarnih programa koji se odnose na finansijsku podršku za nabavku nove savremene opreme srednjim poljoprivrednim školama i Poljoprivrednom fakultetu.\nPokrajinski sekretar za poljoprivredu, vodoprivredu i šumarstvo dr Vuk Radojević izjavio je da je poljoprivredna proizvodnja održiva jedino uz primenu najnovijih tehnologija i znanja. Poljoprivredna proizvodnja mora biti zasnovana na znanju, jer se tako ulaže u mlade, koji će biti generator i motor razvoja u budućnosti, te da se samo na ovaj način može dati doprinos i u naučno-istraživačkom delu kako bi se došlo do što boljih rezultata. Te rezultate treba da primenjuju naši poljoprivrednici i time svoja gazdinstva učine profitabilnijim i konkurentnijim, rekao je Radojević.\nPokrajinski sekretar za visoko obrazovanje prof. dr Zoran Milošević istakao je značaj ovog projekta, te se zahvalio zaposlenima na Poljoprivrednom fakultetu, koji su odlučili da svoja sredstva ulože u obnovu mehanizacije, kako bi studenti mogli svoja znanja da steknu u praktičnoj nastavi. Takođe, rekao je da je to u skladu sa ostvarivanjem težnji u razvoju dualnog obrazovanja, odnosno školovanja kompetentnih inženjera poljoprivrede koji će biti u stanju da se nose sa izazovima savremene poljoprivrede.\nInvestiranjem u modernu mehanizaciju i opremu stvaraju se uslovi za savremenu praktičnu nastavu za studente, nastavnike i saradnike, mišljenje je dekana Poljoprivrednog fakulteta u Novom Sadu prof. dr Nedeljka Tice, koji smatra da se na ovaj način demonstrira kako u praksi izgledaju partnerski odnosi između Pokrajinske vlade i Poljoprivrednog fakulteta.


Radmila Karabatić: Navijam za sina Nikolu\n"Vatreni sam navijač sina Nikole, pa samim tim i francuske reprezentacije" rekla je Tanjugu Radmila Karabatić, majka najboljeg rukometaša sveta i sportiste Francuske za 2011. godinu.\nRadmila Karabatić je iz Francuske stigla u Niš uoči početka Evropskog prvenstva u rukometu, u grad gde živi njena najbliža rodbina - majka Veroslava Živić i sestra Olivera Todorović sa porodicom.\n"Niš je grad koji obožavam i u koji volim uvek da se vratim", kaže Radmila i dodaje da je to "grad njenih najlepših sećanja u kome se 1984. rodio Nikola".\nOna napominje da će do početka šampionata biti u Nišu, a zatim odlazi u Novi Sad gde će pratiti utakmice francuske rukometne reprezentacije. Očekuje da Francuzi odbrane evropski tron i priželjkuje susret Srbije i Francuske u završnici Evropskog prvenstva.\n"Ako se ja pitam, Francuska je jača, ali Srbija igra pred svojom publikom, u svojoj zemlji. Ja navijam za Nikolu, ali nije to velika razlika, pobediće jači i bolji", sa\nsmeškom kaže Radmila.\nNikolin otac Branko Karabatić, koji je preminuo prošlog proleća, bio je golman niškog Železničara u najtrofejnijem periodu niškog rukometa, a zatim je otišao u Robertso, francuski prvoligaški klub. Radmila se suprugu pridružila sa sinom Nikolom posle diplomiranja na Medicinskom fakultetu u Nišu i po završetku lekarskog staža 1987. godine.\nNikola je počeo da igra rukomet sa osam godina u Frontinjanu, sa 15 godina je nastupao za omladinsku ekipu Monpeljea, a od 2001. godine je član prve ekipe tog kluba.\nSa 20 godina dobija poziv iz reprezentacije Francuseke sa kojom je osvojio dve titule prvaka Evrope, dve titule prvaka sveta i zlatnu olimpijsku medalju u Pekingu 2008. godine.\nZa nemački Kil igrao je od 2005. do 2009. godine i dva puta se peo na najviše postolje u klupskom takmičenju Evrope, a tri puta taj klub je bio pobednik Bundeslige.\nUoči Olimpijskih igara 2008. Karabatić je proglašen za najboljeg rukometaša na planeti, a pre pre dve godine je proglašen sportskim ambasadorom Niša.\nU Monpelje se vratio 2009. godine gde je nastavio svoju sportsku karijeru. Njegov mladji brat Luka takođe igra za ekipu Monpeljea i brani boje omladinske reprezentacije Francuske.


PRIJATELJI IZ EU OTVORILI KARTE: Evo do kada Srbija mora dokumentima da se odrekne Kosova | WebTribune\nHome SPEKTAR PRIJATELJI IZ EU OTVORILI KARTE: Evo do kada Srbija mora dokumentima da se odrekne Kosova\nSveobuhvatna normalizacija odnosa Srbije i Kosova, u obliku pravno obavezujućeg sporazuma, za EU je “hitna”, piše u radnoj verziji strategije EU za proširenje.\nKako saznaju “Večernje novosti”, koje su imale uvid u taj dokument koji bi i zvanično trebalo da bude predstavljen u februaru, sporazum između Beograda i Prištine od suštinske je važnosti za evropsku perspektivu kako Kosova, tako i Srbije i šireg regiona.\nStrategija sadrži i “indikativnu ilustraciju” koraka potrebnih za završetak procesa pristupanja Srbije EU do 2025, što predstavlja najbolji scenario. Tako, najkasnije do kraja 2019. godine, između ostalog, Beograd treba da ispuni prelazna merila u okviru poglavlja 35, koja se odnose na Kosovo.\nU dokumentu stoji i ova formulacija: “Srbija i Kosovo treba najkasnije do ove faze da ostvare sveobuhvatnu normalizaciju odnosa, što bi trebalo da otvori put za dalji suštinski napredak Kosova na putu evropskih integracija.”\nSagovornici “Novosti”, međutim, smatraju da nije nemoguće da se do dogovora sa Prištinom dođe do kraja naredne godine, ali uz “asistenciju” uticajnih država. Tako, profesor FPN Dragan Đukanović veruje da je moguće da se normalizacija odnosa postigne do kraja ove ili najkasnije početkom 2019.\n“Prebacivanje razgovora na predsednički nivo omogućava da se sve završi za godinu dana, s tim što će uslov svih uslova biti da Priština ispuni sve na šta se obavezala, a na prvom mestu je da osnuje Zajednicu srpskih opština. Amerika će uticati na dinamiku razgovara, ali ne očekujem da se direktno uključi u dijalog, kao ni Rusija, a mislim da će se dijalog ubrzati posle formiranja nemačke vlade”, kaže on.\nNekadašnji ambasador Milovan Božinović kaže za “Novosti” da je njegov utisak da vlast psihološki sprema javnost za krupne odluke.\n“Njih niko ne želi da donosi u svom mandatu, ali jednom mora da se preseče. Još smo daleko od jasnog ishoda, a hoće li dve godine biti dovoljno neće toliko zavisiti od srpske i albanske strane, već od velikih sila. Ukoliko se Priština bude ‘stimulisala’ da ispuni obaveze do kraja 2019. bi moglo da se dođe do nekog dogovora”, smatra Božinović.\nPrelazna merila koja Srbija treba da ispuni u vezi s Kosovom data su u zajedničkoj poziciji EU za poglavlje 35 iz novembra 2015. Tu se navodi da su to sprovođenje prvog sporazuma iz aprila 2013. koji podrazumeva ZSO, dogovore o policiji, pravosuđu, kao i sporazuma vezanih za carinu, slobodu kretanja, most u Kosovskoj Mitrovici, priznavanje diploma i učešće Kosova u regionalnim inicijativama. Navedeno je, međutim, i da će se ova prva grupa prelaznih merila “ažurirati prema potrebi”.


Nekome đubre, drugome zlato - Muški magazin - trendovi, fitness, lifestyle, saveti, devojke... `\nU đubre obično bacamo stvari koje su dotrajale, slomljene i neupotrebljive, ali neretko se dešava da se pored kanti pronađu i stvari kojih samo želimo da se rešimo i koje nam vše ne trebaju, a koje su generalno u odličnom stanju.\nNa internetu su se pojavile fotografije neverovatnih stvari koje su pronađene pored kontenjera. Srećnici koji su ih pronašli kažu da nisu mogli da veruju šta ljudi bacaju i mnogi od njih su ove stvari uzeli i uneli ih u svoje domove.\nMi ćemo vam u galeriji pokazati neke od najpopularnijih fotografija koje će vas naterati da bolje gledate kontenjere pored kojih prolazite.\nDa li se i vama desilo da pored kontenjera pronađete nešto vredno?\nPROČITAJTE SLEDEĆI TEKST: Najmanja rubikova kocka na svetu se prodaje za 1800 dolara


Sarkozi: Italija i Francuska imaju identične stavove\n20.01.2012. / 10:32\nRIM, Italijansko i francusko viđenje budućnosti Evropske unije, kao i načini izlaska iz krize evrozone savršeno se podudaraju, izjavio je francuski predsjednik Nikola Sarkozi u najavi današnjeg mini-samita u Rimu tri najveće privrede evrozone Njemačke, Francuske i Italije.\nU italijanskoj prijestonici danas bi se trebali sastati Sarkozi, premijer Italije Mario Monti, te njemačka kancelarka Angela Merkel, a glava tema biće kriza evrozone, te nepopuštanje Velike Britanije prijedozima Francuske i Njemačke.\nSarkozi i Merkelova već duže vrijeme predlažu predavanje potpune fiskalne kontrole EU zemalja u ruke Brisela, te da sve zemlje budžetski deficit ograniče maksimalno na tri odsto BDP-a, a ukoliko to ne učine, automatski će im biti nametnute mjere štednje. Zemlje bi, prema tom planu, u doglednom roku trebale smanjiti dug na 60 odsto BDP-a.\nMerkelova i Sarkozi predlažu i uvođenje zajedničke poreske politike. Za sve to potrebno je promijeniti bazne ugovore Evropske unije, a na tom putu protivnik im je Velika Britanija, koja se suprotstavlja svakom obliku promjene baznih ugovora koje u obzir neće uzeti njene interese.\nVažan saveznik u planu Sarkozi-Merkel jeste nedavno ustoličeni premijer Monti, koji sa svojom tehnokratskom vladom traži italijanski izlaz iz krize.\nMonti se prije dva dana u Londonu sastao sa britanskim kolegom Dejvidom Kameronom, ali izgleda bez uspjeha.\nI dalje je sporan porez na finansijske transakcije, koga snažno promoviše Francuska, ali kojem se još snažnije protivi Velika Britanija.\nTagovi: angela merkelfrancuskaitalijamario montinikola sarkozirim


Tropico prekopirao spot korejske grupe, pa se izvinjavao njihovim fanovima! | Crveni tepih\nTropico prekopirao spot korejske grupe, pa se izvinjavao njihovim fanovima!\nGrupa “Tropico bend” u nedelju je putem sajta Youtube premijerno objavila spot za pesmu “U Ljubav Verujem”, a njihove fanove je posebno oduševila emotivna i dirljiva priča koja se odvija u spotu, kao i snažna poruka na kraju.\nMeđutim, nije u pitanju baš originalna ideja, već je kompletan spot prekopiran od korejske grupe SHINee, pa su čak i članovi benda obučeni prilično slično kao članovi pomenutog sastava.\nNo, čitava priča vrlo brzo je otkrivena od strane fanova pomenutog benda, koji su počeli da ostavljaju uvredljive komentare ispod spota našeg popularnog benda.\n- Inspirisano muzičkim spotom grupe SHINee “1000 Years Always By Your Side” sa ciljem podizanja svesti i veće izlaznosti građana u humanitarnim akcijama i koncertima. Ne postoji drugi cilj ovog video spota i mi se iskreno izvinjavamo svima koji su se uvredili izborom pomenutog spota. Dugujemo posebno izvinjenje K-pop fanovima širom sveta - navedeno je u opisu spota “Tropico Banda”.


Za četvrtak, 25. februar 2010. godine – Nadlanu.com\nZa četvrtak, 25. februar 2010. godine\nBEOGRAD, 25. februara 2010. (Beta) - Beogradski dnevni listovi na naslovnim stranama najviše prostora su posvetili slučaju Šarić, kursu dinara i ekonomiji.\nALO - O odnosima Srbije i Hrvatske "Josipović nazvao Tadića glupim". List pod naslovom "verovali ili ne" piše da je penzioni fond kupio tržni centar "Piramida".\nBLIC - O hapšenju u Negotinu "Lekar godinu dana seksualno zlostavljao devojčice". O kursu dinara "Dinar niko ne brani". O tome da Španija podržava stav Srbije govori naslov "Kosovo na skupovima EU samo uz pratnju Unmika".\nVEČERNJE NOVOSTI - O proširenju pozitivne liste lekova "250 lekova plaća država". List istražuje: "Šarići oprali kokain". Kursu dinara posvećen je naslov "Zarade do pet dinara po evru".\nDANAS - Šef misije MMF za Srbiju "Penzije neće dramatično padati". List najavljuje da "Kušner u ponedeljak stiže u Beograd". Uoči skupa lidera regiona na Brdu kod Kranja "Tirk očekuje i Tadića i Sejdiua". List najavljuje "Benzin od subote skuplji za dinar".\nKURIR - List prenosi da su se nedavno upoznali predsednik Srbije Boris Tadić i glumac Džordž Kluni "Borise, lepši si". Intervju sa predsednikom Demokrastke stranke Srbije Vojislavom Koštunicom: "Za Šariće sam čuo iz medija".\nPOLITIKA - O sporazumu Samostalnih sindikata Srbije sa članovima kluba "Privrednik" u tekstu pod naslovom "Pakt u Šekspirovoj, rat u čaršiji". List saznaje "Međunarodni kredit za zatvore i tužilaštva". O situaciji u Grčkoj: "Grčka paralisana generalnim štrajkom".\nPREŠ - O kriminalu "Šarić naredio da oficira MUP dignu u vazduh". List piše da su posle 10 godina opet "Dileri na ulicama". O aferi "Vinograd" "Živković dobio duplo!".


šetnja - Centar za prirodnu medicinu\nBolje zdravlje kardiovaskularnog sistema Bitno je da šetate vašeg psa svaki dan, ponekad više nego jednom, a to može imati pozitivne zdravstvene beneficije i po vas i po njega. Povećana vežba snižava krvni pritisak i poboljšava kardiovaskularno zdravlje. Studijom u Kanadi je...\nAli mi stalno slušamo o tome kako ljudi postaju sve zdraviji! Individualno gledajući to je ponekad i tačno. Naime ima pojedinaca koji se bave vežbanjem, gube na težini i prestaju da puše ali su to uglavnom odrasle osobe. Kod dece se susrećemo sa drugačijim činjenicama....


Vlada Indije upozorila građane da poštuju mere protiv pandemije\nTadž Mahal, jedna od turističkih atrakcija u Indiji\nIndijska vlada upozorila je danas da će protiv onih koji ne poštuju pooštrene mere za suzbijanje korona virusa biti preduzete stoge zakonske mere, ali nije precizirano kakve.\nVlada Indije apelovala je na građane da se distanciraju i da peru ruke. Indija je jedna od prvih zemalja koja je zatvorila granice za sve putnike, osim za pojedine strance i uvela ograničenja u kretanju.\nPremijer Indije Narendra Modi preko Tvitera je zamolio građane da "sačuvaju sebe i svoje porodice" i pozvao države da slede mere savezne vlade radi suzbijanja virusa.\nNakon poziva Narendre Modija na dobrovoljni 14-satni policijski čas, što je na nacionalnom nivou bila prva mera socijalne izolacije koju prporučuje Svetska zdravstvena organizacija za usporavanje širenja zaraze, ulice Indije su opustele, ali su glavne železničke stanice bile prepune radnika koji pokušavaju da se vrate u svoja mesta pošto su izgubili posao.\nKasno sinoć železnički saobraćaj je obustavljen do 31. marta, ali na stanicama i dalje ima gužvi. Suspendovan je saobraćaj na najdužim limijama i javni prevoz u najvećim gradovima Indije.\nU Indiji je registrovano najmanje 415 zaraženih i sedam smrtnih slučajeva izazvanih korona virusom. Indija ima oko 1,3 milijarde stanovnika i stručnjaci veruju da je razlog ovako malog broja potvrđenih slučajeva za tako mnogoljudnu zemlju to što je bilo malo testiranja.\nMnogi među zaraženima imaju veze sa putovanjima u inostranstvo, ali je neizbežno i lokalno širenje bolesti u zemlji gde desetine miliona ljudi žive u gusto naseljenim urbanim sredinama sa neredovnim pristupom čistoj vodi.\nNa virus su testirani pre svega putnici na međunarodnim destinacijama i ljudi sa kojima su oni bili u kontaktu ali je poslednjih dana vlada proširila testiranje i na ljude u bolnicama sa respiratornim simptomima kao što je upala pluća.\nViši zvaničnik Ministarstva zdravlja Indije Lav Agarval izjavio je juče na brifingu u Nju Delhiju da je glavni izazov za tu zemlju kako da prekine lanac prenošenja virusa.\nNajmanje 80 okruga u kojima je virus otkriven su u izolaciji. Policija, zdravstvene službe i još nekoliko glavnih ustanova radi, dok su druge zatvorene


Prijetnja po sigurnost države: Srbijanac i Crnogorac protjerani iz BiH - Index.ba\nPrijetnja po sigurnost države: Srbijanac i Crnogorac protjerani iz BiH\nInterventni tim Službe za poslove sa strancima preuzeo je jučer lica M.G državljanina Crne Gore i D.Č državljanina Republike Srbije, koji su nakon odsluženja zatvorske kazne, pušteni iz KPZ Zenica.\nNad navedenim licima je proveden postupak u skladu s Zakonom o strancima, te im je izrečena mjera protjerivanja i zabrana ulaska u BiH u periodu od pet godina. Imenovani su prethodno osuđeni po presudi Općinskog suda Sarajevo zbog krivičnog djela nedozvoljeno držanje oružja ili eksplozivnih materijala u vezi sa krivčnim djelom pranja novca.\nKako se radi o licima koji se dovode u vezu sa kriminalnim klanovima u Srbiji i Crnoj Gori, preduzete su sve neophodne mjere i radnje u cilju njihovog bezbjednog udaljenja iz Bosne i Hercegovine, nakon čega su predati nadležnim organima Republike Srbije odnosno Crne Gore. Služba za poslove sa strancima će i u narednom periodu svojim operativnim djelovanjem davati puni doprinos bezbjednosti BiH.\nPrethodni članakPotpredsjednik Ujedinjene Srpske prijavljen Tužilaštvu\nNaredni članakPrlić: Nadam se da će Božo Ljubić širiti progresivne stavove u Saboru Hrvatske, kao što je to radio i u Parlamentu BiH


Dom učenika srednjih škola u Kraljevu je samostalna vaspitno-obrazovna ustanova čija je osnovna delatnost vaspitanje i obrazovanje sa smeštajem i ishranom učenika srednjih škola koji žive van Kraljeva.\nDom je osnovan još davne 1960. godine. Nalazi se na južnoj periferiji Kraljeva, u ulici Karađorđeva 262, pored magistralnog puta Kraljevo-Raška. Od centra grada udaljen je 3 kilometra a do njega i ostalih delova grada postoji stalna autobuska linija na svakih 30 minuta.\nNeposredno pored Doma je Šumarska škola koju pohađa najveći broj stanara Doma. Pored njih, stanari Doma su i učenici Medicinske, Poljoprivredno-hemijske, Ekonomsko-trgovačke, Saobraćajno-tehničke, Muzičke, Umetničke škole, kao i Gimnazije.\nU dvorišnom prostoru Doma i Šumarske škole, još davnih šezdesetih godina prošlog veka, podignut je, na ovim prostorima, jedinstven arboretum u kome se danas nalazi preko 200 različitih vrsta drveća kao i mnoštvo retkih egzotičnih i endemskih biljaka.\nDom učenika srednjih škola Kraljevo ostvaruje posebnu društvenu funkciju jer pruža mogućnosti za svestrani razvoj i socijalnu sigurnost mladih generacija:\nUjednačava uslove za sticanje srednjeg obrazovanja;\nDoprinosi vaspitanju i obrazovanju pružanjem pomoći u savladavanju školskog gradiva;\nRazvija svest o kolektivnom životu negovanjem drugarstva, prijateljstva i odgovornosti\nPodstiče potrebe učenika za kulturno i stvaralačko sprovođenje slobodnog vremena organizovanjem raznovrsnih oblika kulturno-zabavnog i sportskog života.\nZbog posebnog doprinosa razvoju obrazovanja i vaspitanja u Republici Srbiji,\nDom učenika srednjih škola Kraljevo je dobitnik dve Svetosavske nagrade: 2011. i 2013.godine.


Miodrag Zec: Građani protestuju, podanici slušaju - Balkanska\n“Bez društva zasnovanog na slobodi govora, slobodi medija i javnog mnjenja ne može da se aktivirati potencijal nacije i prosperitet društva”, kazao je Zec u intervjuu za novi broj NIN-a.\nOn je rekao da je potpisao Proglas podrške građanskim protestima jer vidi da su strateška pitanja otvorena i da je “nužan bazični dogovor i osmišljen plan za spas osiromašene i ranjene nacije”.\n“Ovi protesti su bitno dugačiji od ranijih je nisu vezani za pravo neke socijalne grupe već pitanje da li u Srbiji ključnu ulogu imaju slobodni građani koji pitaju, zahtevaju i protestuju ili se samo traže podanici koji kliču ili traže milostinju”, ocenio je Zec.\n“Da ne progonimo talente i uvozimo rijaliti programe. Da đaci Matemamatičke gimnazije, studenti ETF-a, doktori… ostanu i da se prestane sa fabrikovanjem lažnih diploma. Traže nadu da im se deca vrate ili da ne odu”, rekao je Zec.\nKomentarišući izjavu ministra prosvete Mladena Šarćevića da su “nebitna imena” potpisala Proglas podrške građanskim protestima, on je kazao da ministar ima “izoštren instinkt, vučiće respektuje a zečeve nipodaštava”.\n“Ministar je pokrenuo lavinu napada na beogradski Univerzitet i kampanju za dualno obrazovanje i po tome će ostati upamćen i omiljen od vlasti”, kazao je Zec.\nNa pitanje kako komentariše kampanju predsednika Srbije Aleksandra Vučića “Budućnost Srbije”, Zec je kazao da je to “raskošni praznik za oči”.\n“Može da poruči šta hoće, ali objektivna je činjenica da smo među tri zadnje zemje u Evropi po svim ekonomskim parametrima. Neka svako za sebe vidi šta radi i proizvodi, koliko vredi to što radi a ne koliko zaradi, kolika je plata i penzija, koliki su troškovi”, rekao je Zec.\nTags: 1 OD 5 MILIONA, JEDAN OD PET MILIONA, MIODRAG ZEC


Damjanović: Odlazak lidera DF-a u Državnu dumu – pozitivan iskorak ka normalizaciji odnosa sa Moskvom – Borba\nDamjanović: Odlazak lidera DF-a u Državnu dumu – pozitivan iskorak ka normalizaciji odnosa sa Moskvom\nAnalitičar Igor Damjanović istakao je da za gotovo 7 mjeseci vlada Zdravka Krivokapića nije uradila ništa da se odnosi Rusije i Crne Gore poprave.\n„Odnosi nisu popravljeni, Krivokapićeva vlada je pored postojećih sankcija, uvela u martu i aprilu 2 nova seta antiruskih sankcija, a šef diplomatije Đorđe Radulović svojim izjavama provocirao je Rusiju čak i više od svojih prethodnika. Nedavni odlazak ministra Jakova Milatovića u Sankt Petersburg, na veliki i važan ekonomski forum, je svakako pozitivan korak, međutim ostalo je nejasno u kom mandatu je on tamo boravio. Nema informacija da je učestvovao no u jednom od 100 panel-diskusija koje su organizovane u Sankt Petersburgu, nema ni informacija da je imao bilaterlanih sastanaka. Štaviše, po dostupnim informacijama ministar Milatović nije se nalazio na spisku zvanično akreditovanih učesnika foruma. Iz Crne Gore na spisku se našao samo ambasador Milorad Šćepanović, a delegacija Srbije je, recimo, brojala zvanično akreditovanih 10 članova: predsjednik parlamenta Ivica Dačić, ministar Nenad Popović, predsjednik Privredne komore Marko Čadež i direktor Srbijagasa Dušan Bajatović sa saradnicima. Dakle, do danas je ostalo nejasno da li je ministar Milatović bio zvaničan učesnik foruma, ili je njegova posjeta Sankt Petersburgu bila nezvanična, turistička“, saopštio je Damjanović.\nOn je rekao da je odlazak lidera DF na poziv ruske Državne dume pozitivan momenat.\n„Milan Knežević i Andrija Mandić sada u Moskvu odlaze kao lideri političke grupacije koja konstituiše novu vladu, dakle sa više autoriteta nego ranije, prepoznati kao političari koji prema Rusiji, za razliku od Krivokapićeve vlade, promovišu politiku prijateljstva. Njihova posjeta će privući značajniju pažnju ruskih političkih krugova nego ranije, pa može predstavljati i impuls za Crnu Goru životno važnog popravljanja odnosa sa velikom bratskom zemljom“, zaključio je Damjanović.\nUdruženje penzionera: Opozicija i pojedini mediji spinuju i šire laži o smanjenju starosne granice za penziju kako bi naškodili DF-u\nKad njih ne zovu u Brisel moraju u Moskvu.


Nemačka otežava strancima kupovinu stanova › Made-in-Germany.rs\nZbog rasta cena nekretnina u Berlinu tokom nekoliko poslednjih godina premijer pokrajinske vlade Michael Muller najavljuje uvođenje mera koje će ograničiti prodaju stanova strancima, a nemačkim državljanima olakšati rešavanje stambenog pitanja.\nOn je za list “Allgemeine Zeitung“ rekao da je resorno Ministarstvo finansija već uradilo analizu stanja na tržištu nekretnina.\n– U tom kontekstu Novi Zeland je nedavno uveo dobre mere. Zbog sve većeg dolaska bogatih imigranata vlada te zemlje je početkom avgusta uvela zabranu prodaje nekretnina strancima koji nemaju boravišnu dozvolu, a i mi razmišljamo da učinimo isto – poručio je Muller.\nPrema poslednjim statističkim podacima, u 2015. godini stranci su u Berlinu kupili 68 posto od ukupnog broja prodatih stambenih jedinica, što je pet puta više u odnosu na udeo nekretnina prodatih strancima u 2009. godini.\nU nemačkoj prestonici živi oko četiri miliona građana, a konsultantske kompanije ovaj grad ocenjuju kao drugo najatraktivnije tržište nekretnina, odmah iza Londona.\nStatistika pokazuje da u celoj Nemačkoj strani investitori u proseku imaju 40 posto udela u kupovini stambenih, a 60 posto u kupovini poslovnih nekretnina.\nOd MiG na 03/09/2018 / AKTUELNO / Ostavite komentar


SEDAMDESET GODINA OD PROBOJA SREMSKOG FRONTA - Glas Podrinja\nSEDAMDESET GODINA OD PROBOJA SREMSKOG FRONTA\nProšlog vikenda, zbog Uskrsa odložen nedelju dana, obeležena je u Adaševcima kod Šida sedamdeseta godišnjica od proboja Sremskog fronta, 12. aprila 1945. godine.\nDa podsetimo na istorijske činjenice: Sremski front je jedna od najtežih, nadugotrajnijih i najslavnijih bitaka u NOR za oslobođenje Jugoslavije od fašizma, nastale posle oslobođenja Beograda 1944. godine.\nNa odavanje pošte palim borcima za oslobođenje, na spomen-kompleks u Adaševcima, još uvek dolaze istinski rodoljubi iz svih krajeva bivše Jugoslavije. Među posetiocima čuju se glasovi iz svih republika, među kojima i glasovi boraca učesnika proboja Sremskog fronta.\nBez obzira što se iz godine u godinu sve manje govori o Sremskom frontu i još manje dolazi na ovo stratište, svi posetioci vidno ispoljavaju svoje zadovoljstvo što su i na skroman način odali poštu palim hrabrim borcima.\nNa spomen-kosturnicu položeno je nekoliko desetina venaca i svežeg cveća sa željom da se pali borci i njihova dela nikada ne zaborave i događaj nikada ne ponovi. Ispred Vlade Srbije venac je položio ministar Aleksandar Vulin, zatim vence su položili predstavnici Vojske Srbije, predstavnici ambasada Rusije, Ukrajine, Belorusije, Bugarske, mnoge boračke organizacije i građani iz cele zemlje. Šabačku delagaciju na ovoj svečanosti od dvadeset članova, u kojoj su bili predstavnici GO SUBNOR, Udruženja vojnih penzionera Šapca, Udruženja rezervnih vojnih starešina i Udruženja za negovanje tradicija i sećanje na borce izginule u prošlim ratovima, položili su zajednički venac na spomen kosturnicu.\nI ovo da podsetimo za nezaborav: na Sremskom frontu, koji je trajao 172 dana, ukupno je poginulo oko 13 hiljada boraca NOR, zatim oko 1.100 boraca Crvene armije, 623 borca Bugarske narodne armije i 163 borca italijanske brigade Italija.\nNa svaku godišnjicu obeležavanja proboja Sremskog fronta, pored delegacija u okviru SUBNOR učestvuje veći broj građana koji samostalno dolaze da se poklone senima palih boraca za slobodu.


Gejming sledeće generacije počinje – NVIDIA GeForce RTX 2060 je stigao! | Polarotor\nYou Are Here: Home » Hardware » Gejming sledeće generacije počinje – NVIDIA GeForce RTX 2060 je stigao!\nGejming sledeće generacije počinje – NVIDIA GeForce RTX 2060 je stigao!\nKompanija NVIDIA predstavila je NVIDIA GeForce RTX 2060, omogućavajući desetinama miliona PC gejmera pristup revolucionarnoj Turing arhitekturi. RTX 2060 GPU pruža izuzetne performanse u modernim igrama sa grafičkim detaljima koji su unapređeni pomoću ray tracing i AI mogućnosti. Sa cenom od 43.999 RSD RTX 2060 nudi novi nivo performansi i mogućnosti koji je ranije bio dostupan samo upotrebom gejming GPU-ova najviše klase.


U Srpsku stiglo 900 djece sa Kosmeta – Visegradlive.com\nHome / RS - BIH / Aktuelnosti RS - BIH / U Srpsku stiglo 900 djece sa Kosmeta\n16. Juna 2018.\tAktuelnosti RS - BIH, Aktuelnosti Višegrad 142 Views\nU Višegrad je danas doputovalo 900 djece sa Kosova i Metohije, za koje je centralni doček organizovan u Andrićgradu.\nDjeca su posjetila Srpsku u okviru projekta “Spojimo djecu Kosova i Metohije i Republike Srpske”, nakon čega je prigodan program upriličen u Sportskoj dvorani Višegrad.\nMinistar prosvjete i kulture Republike Srpske Dane Malešević rekao je da su u Republici Srpskoj svi radosni što dolazi veliki broj djece sa Kosova i Metohije.\n“Značaj je ogroman, jer spajamo djecu sa Kosova i Metohije i Republike Srpske i stvaramo trajna prijateljstva”, istakao je Malešević.\nOn je naglasio da će ovaj projekat biti nastavljen i u budućem periodu s ciljem povezivanja srpskog naroda iz Srpske i sa Kosmeta.\nNačelnik opštine Višegrad Mladen Đurević rekao je da mu je velika čast i zadovoljstvo što je opština Višegrad domaćin za djecu i njihove nastavnike sa Kosova i Metohije.\n“U Višegradu smo organizovali manifestaciju povodom dolaska djece. Pripremili smo prigodan program i za 50 djece koji ostaju u Višegradu sedam dana, a u organizaciju su uključene ustanove i preduzeća kako bi ponijeli najljepše uspomene iz ovog grada”, istakao je Đurević.\nOn je dodao da je ovo za Višegrad veoma značajan događaj, jer Kosovo i Metohiju i Republiku Srpsku povezuju mnoge stvari.\nPredsjednik Odbora za pomoć Srbima na Kosovu i Metohiji Milorad Arlov rekao je da je ovo jedan narod koji je prošao istu patnju i zato je ovo velika pomoć za srpski narod na Kosovu i Metohiji.\nOn je istakao da je projekat dolaska djece pokrenut 2012. godine da bi se spojila djeca sa Kosova i Metohije i Republike Srpske i poželio svima da steknu nova prijateljstva.\n“Uspijevamo svake godine da organizujemo ove susrete, a ovogodišnji doček je najmasovniji”, rekao je Arlov i zahvalio na pomoći opštini Višegrad i Ministarstvu prosvjete i kulture Republike Srpske.\nOvaj sedmi i najmasovniji dolazak djece sa Kosova i Metohije do sada, a podržalo ga je više od 800 porodica iz Republike Srpske, istakao je Arlov.\nKod vršnjaka širom Srpske do 23. juna gostovaće 900 djece zajedno sa 80 profesora i nastavnika iz oko 50 osnovnih škola iz svih srpskih opština na KiM.\nOvaj projekat Odbor realizuje od 2012. godine, a uključujući djecu od ove godine, sa cijelog područja Kosmeta u Srpskoj će ukupno boraviti oko 3.500 djece u pratnji 300 prosvjetnih radnika.\nU Srpsku su doputovali mališani iz Kosovske Mitrovice, Zvečana, Leposavića, Zubinog Potoka, Vučitrna, Srbice, Peći, Kline, Obilića, Kosova Polja, Gračanice, Lipljana, Štrpca, Novog Brda, Gnjilana, Vitine i Kosovske Kamenice.\nDjeca će boraviti kod porodica u Banjaluci, Prijedoru, Novom Gradu, Gradišci, Prnjavoru, Čelincu, Doboju, Tesliću, Derventi, Modriči, Brodu, Šamcu, Han Pijesku, Palama, Istočnom Novom Srajevu, Višegradu i Trebinju.\nPrevious KONKURS za izbor i imenovanje direktora JU Osnovne škole “Vuk Karadžić” Višegrad\nNext CNN: Srbija, zemlja prirodne lepote za svakog avanturistu\nPreostala četvorica Srba koji se nalaze u pritvorskoj jedinici zatvora Ujedinjenih nacija u Sheveningenu Radovan …


Obuke u oblasti kvaliteta i informacionih tehnologija - Positive\nPočetna » Konsalting i edukacija » Obuke u oblasti kvaliteta i informacionih tehnologija\nEfikasna upotreba informacionih tehnologija u poslovanju zavisi i od nivoa informatičke kulture i znanja korisnika. Izuzetno je važno da profesionalci koje se bave informacionim tehnologijama u kompaniji budu na vreme i u celosti informisani o novim trendovima i tehnologijama u ovoj oblasti. Takođe je izuzetno bitno da ta znanja usvoje kroz praktične primere, odgovarajuće za kompaniju u kojoj rade. Primena novih tehnologija i znanja u oblasti IT-ja, putem uštede vremena i materijalnih i finansijskih resursa čini poslovanje efikasnijim.\nPositive organizuje radionice za svoje klijente i na taj način pruža zaposlenima u kompaniji klijenta mogućnost da se upoznaju sa informacionim alatima, hardverom i softverom koji koriste u svakodnevnom poslovanju.\nVeliku pažnju Positive poklanja i promovisanju standarda kvaliteta koji doprinose uređenosti, sledljivosti i efikasnosti poslovnih procesa. U radionicama koje organizuje Positive, u sopstvenim prostorijama, ili u prostorijama klijenata, zaposleni kompanije klijenta imaju mogućnost da i na teorijskoj i na praktičnoj osnovi unaprede svoja znanja u ovoj oblasti. Kroz primere iz prakse i sledeći standarde koje kompanija primenjuje u svom poslovanju, zaposleni mogu da razumeju i prihvate značaj primene standarda kvaliteta, a da potom i usvoje međunarodno priznate sertifikate važeće u ovoj oblasti. Podizanjem nivoa znanja i razumevanja procesa i standarda u oblasti kvaliteta omogućuje se aktivno učešće zaposlenih kompanije klijenta u razvoju ne samo informacionog sistema, već i poslovnih procesa uopšte. Positive pruža podršku u ovim procesima kroz radionice čiji je sadržaj posebno kreiran za konkretne potrebe svakog klijenta.\nDobro osmišljen korporativni identitet poboljšava kredibilitet brenda i pozicionira se na tržištu kroz svest potrošača, što indirektno utiče i na krajnji cilj: povećanje prodaje i proizvodnje usluge i dobara.


Amerika spušta rampu: Tramp precrtao zelenu kartu pošto je virus „ubio“ 26 miliona radnih mesta - Sputnjik Srbija\n08:13 27.04.2020 (osveženo 08:43 27.04.2020) Preuzmite kraći link\nOvako politikolog Aleksandar Pavić tumači odluku američkog predsednika Donalda Trampa da potpiše izvršnu uredbu o „privremenom obustavljanju imigracije u SAD“ zbog koronavirusa. Tramp je na „Tviteru“ naveo da će nova, 60-dnevna zabrana biti primenjena na one koji traže stalni boravak ili zelenu kartu za život u SAD, ali ne i za sezonske radnike.\nOdluka američkog predsednika za našeg sagovornika nije bila iznenađenje već, kako kaže, potpuno prirodan potez, s obzirom na to da je ulazak u SAD zbog pandemije ionako već ograničen, prekinuta su putovanja iz većeg dela Evrope i Kine, a tu je i ograničenje prometa između Amerike i Kanade i Meksika, osim za baš nužna putovanja. Takođe, napominje Pavić, više od 26 miliona Amerikanaca je u poslednjih pet nedelja izgubilo posao.\n„Da Tramp ovo nije učinio njegovo biračko telo bilo bi vrlo revoltirano. Naime, ukoliko za 60 dana nezaposlenost uzme maha, a vi u međuvremenu „uvozite“ druge koji će konkurisati Amerikancima koji ostaju bez posla, zapravo ćete samo povećati nezaposlenost u SAD. Dakle, gledano sa ekonomskog stanovišta, Trampova odluka je opravdana, a suprotno bi uradio samo neko ko je rob političke korektnosti ili ko je ideološki zastupnik migracije po svaku cenu“, ocenjuje Pavić.\nU tom smislu je, dodaje, potez šefa Bele kuće upravo ono što od njega očekuju njegovi birači.\n„Amerikanci već sad imaju problem da nađu novi posao, a sutra će možda još njih izgubiti radna mesta. Tako da je Trampov potez bio očekivan, tim pre što je on ovom odlukom napravio i neke izuzetke u pogledu privremenih radnih viza za funkcionisanje onih industrija u Americi za koje nema dovoljno osposobljene i stručne američke radne snage. On dakle nije sabotirao svoju privredu, već je uradio minimum koji je u ovom trenutku bio neophodan, upravo da bi zaštitio američku radnu snagu“, objašnjava Pavić i dodaje da je potez američkog predsednika istovremeno u skladu sa dosadašnjom Trampovom antiimigracionom politikom.\n„Pritom, treba imati u vidu da veliki broj američkih konzularnih odeljenja i ambasada u svetu usled pandemije radi otežano ili uopšte ne funkcioniše, pa su imigracije i u tom pogledu problematične. Da neko i želi da doputuje to bi bilo jako teško jer je rad birokratije otežan, a veliko je pitanje kakva će biti infektivna slika u SAD za 60 dana, kao što niko ne zna da li će privreda dodatno da krahira“, ističe naš sagovornik.\nOn objašnjava da svet, prema svim predviđanjima, ulazi u najveću ekonomsku krizu u poslednjih sto godina.\n„To su zaista vanredni uslovi, pa zahtevaju i vanredne mere. Sumnjam da bi bilo koja druga država sada, u uslovima kada svi imaju ekonomskih problema i moraće da se dodatno zadužuju i povećaju socijalnu pomoć, dozvolila priliv nove radne snage koja neće moći da se zaposli. To bi samo povećalo socijalne tenzije. Zato me ne bi iznenadilo da i druge države posegnu za merama sličnim ovoj koju je primenio Tramp“, kaže Pavić.\nU Americi je prošle godine zelenu kartu dobilo oko milion ljudi. Sagovornik Sputnjika kaže da je u ovom trenutku nemoguće predvideti da li će mera privremene suspenzije zelene karte biti produžena.\n„Niko ne zna kakva će biti situacija preko leta, da li će biti novog talasa virusa ili ne, pa je zato teško proceniti da li će američki predsednik zabranu suspenziju zelene karte produžiti ili ukinuti. U pitanju je izborna godina i on ne sme da dozvoli sebi da napravi pogrešan korak. Zapravo, može samo da stekne popularnost među ljudima koji su izgubili posao i koji vide da on, kako-tako štiti potencijalna radna mesta za Amerikance, a ne za konkurenciju koja bi sigurno prihvatila nižu cena rada od one na koju bi pristao prosečni Amerikanac“, primećuje Pavić.\nAmeričkog predsednika, kako primećuje, neće previše uznemiriti kritike njegovih poteza koje dolaze od strane opozicije.\n„Njegovi protivnici su podigli lestvicu opozicionog delovanja na neverovatne visine. U početku su kritikovali Trampa što ne uvodi mere ograničavanja putovanja iz Kine, a kada je to učinio, kritikovali su ga što to radi. U tom smislu Tramp je svestan da ni na koji način ne može da pridobije svoje protivnike niti to pokušava. Ali, pokušava da sačuva svoju bazu koja ga je dovela na vlast, a za njih su najvažniji ekonomija i ograničavanje imigracija“, zaključuje Aleksandar Pavić.\nnezaposlenost, koronavirus, Donald Tramp


Praksa u Credit Agricole Banci – Časopis InterFON\nSjajna prilika za mlade i kreativne apsolvente i diplomce!\nCrédit Agricole Srbijaje deoCrédit Agricole grupe, vodeće svetske finansijske grupacije. U Srbiji banka posluje kroz mrežu od 80 filijala, sa namerom da i dalje proširuje i unapređuje svoje poslovanje.\nSertifikat kvaliteta ISO 9001 u oblasti bankarskih usluga, korišćenje najsavremenijih bankarskih informacionih tehnologija, principalno članstvo u MasterCard International i VISA International, kao i u nacionalnoj DinaCard asocijaciji samo su neke od obeležja Crédit Agricole Srbija. Preko 900 visokostručnih zaposlenih obezbeđuju najkvalitetniju bankarsku uslugu na prostoru Srbije. Na Izboru za zlatni auto 2015. godine u organizaciji časopisa Auto Bild, Crédit Agricole banka dobila je nagradu za „Najbolji auto kredit 2015. godine“ za kredit „MojAuto sedi i vozi“. Takođe smo, jedna od deset najvećih i najstarijih bankarskih grupacija na svetu koja već više od 120 godina kreditira poljoprivrednu proizvodnju.\nCrédit Agricole Banka niz godina unazad neguje tradiciju ulaganja u mlade, koji uz pomoć stručnih i posvećenih mentora ostvaruju priliku da se kroz aktivan rad i učenje upoznaju sa bankarskim sistemomu savremenom, internacionalnom poslovnom okruženju.\nStoga pozivamo sve studente završnih godina osnovnih i master studija kao i diplomce Univerziteta u Beogradu i Novom Sadu, koji su zainteresovani za rad u korporaciji i žele da budu uključeni u različite projekte, da šalju svoje CV na posao@creditagricole.rs.\nZainteresovanima se pruža prilika sticanja profesionalnog iskustva i ličnog razvoja, mogućnost rada na projektima koji se odnose na digitalizaciju bankarskih sistema, šansu za započinjanje i izgradnju karijere u okruženju dizajniranom prema svetskim standardima.\nDa ste odgovorni i organizovani\nDa vladate kompjuterskim veštinama Microsoft Office paketa, kao i digitalnim veštinama\nDa vladate dobro engleskim jezikom\nPridružite nam se i budite deo našeg tima!


Prirodni sapuni | Enciklopedija narodne medicine i prirodne kozmetike\nVećina industrijskih sapuna sadrži veliki procenat deterdženata, supstanci koje imaju sposobnost otklanjanja nečistoća, i u suštini predstavljaju komplikovano hemijsko jedinjenje deterdženata i aditiva. Ovi aditivi, koji su uglavnom veštački dobijeni, indusrijskim sapunima obezbeđuju trajnost, čvrstinu, elastičnost i intenzivniji miris, ali mogu izazvati negativne posledice kod čoveka, naročito ukoliko se koriste dug vremenski period. S druge strane, prirodni sapuni nastaju procesom saponifikacije, koja označava hemijsku reakciju masnih kiselina iz biljnih ulja ili životinjske masti sa natrijum ili kalujum hidroksidu, pri određenoj temperaturi. Ovako dobijenom sapunu se nakon toga uglavnom dodaju razni prirodni dodaci, koji poboljšavaju njegove osobine i svojstva. Sapuni proizvedeni na ovaj, tradicionalan način, potpuno su biorazgradivi i deluju blagotvorno na kožu, ali je proces proizvodnje komlikovaniji i skuplji u odnosu na industrijski.\nNajznačajnija osobina prirodnih sapuna je da ne sadrže veštačka hemijska jedinjena, koja preko kože mogu dospeti u organizam i potencijalno izazvati neželjene efekte. Pored toga, prirodni sapuni ne isušuju kožu, već je hidriraju i hrane, čineći je mekom i glatkom.Zbog toga su pogodni za upotrebu čak i kod najosetljivije kože. Dodavanjem biljaka, eteričnih ulja, mleka, meda, propolisa i drugih prirodnih sastojaka u sapune dodatno se poboljšavaju njegovi efekti na kožu i celokupan organizam. Ovi sastojci pomažu koži da se sama obnovi i zaštiti, regulišu lučenje sebuma, potstiču cirkulaciju i otvaraju pore. Sapuni koji sadrže prirodne sastojke će vrlo verovatno nakon prve upotrebe na koži koja na njih nije navikla izazvati blago crvenilo ili perutanje. Ovo je normalna reakcija jer su ovi prirodni sastojci upravo i izabrani da bi naterali površinski sloj Vaše kože da se aktivira i regeneriše, i tako joj pomogli da se sama izbori sa eventualnim problemom.


Toyota Aygo prelazi među električne modele? - Auto Republika\nJapanska marka nema nameru da napusti A segment u Evropi, ali trenutno razmatra opcije za budućnost kada je reč o modelu Aygo.\nAktuelna generacija ovog automobila na tržištu je od 2015. godine, što znači da ova iteracija ima rok tržišnog trajanja još nekoliko godina. A onda, Toyota će morati da plasira novu generaciju, ili naslednika za Aygo.\nŠef evropskog ogranka Toyote, Johan van Zil, ističe da se neće odreći učešća u A segmentu, kao i da će Aygo sigurno nečće tek tako okončati svoju priču.\n„Aygo je veoma važan model za nas i razmišljamo o njegovoj budućnosti“, rekao je van Zil. On je dodao da s obzirom na to da brojni veliki gradovi na Starom kontinentu planiraju da zabrane upotrebu vozila sa SUS motorima u urbanim područjima, onda prelazak među električna vozila jeste realna opcija.\nToyota trenutno sklapa Aygo u fabrici u Kolinu u Češkoj. Ovaj pogon je zajednički poduhvat japanskog brenda i PSA grupacije, ali je proizvođač sa Dalekog istoka rešio da u potpunosti preuzme ovu fabriku od 2021. godine i isplati PSA grupu za njen udeo.\nZaključno sa oktobrom ove godine, Toyota je u Evropi prodala 83.030 primeraka modela Aygo, što je rast od 3,7% u odnosu na rezultate za isti period 2018. godine.\nprevious U kojoj evropskoj zemlji se proda najviše električnih automobila?\nnext Teslina fabrika u Nemačkoj sklapaće 500.000 automobila godišnje\nBizarno – lopovi pokušali da ukradu telo Enca Ferarija\n29/03/2017 - 08:33\nHyundai se uzda u uspeh modela i10\nLamborghini već u pripremi ima četvrti model\n11/03/2019 - 10:41\nNajprodavaniji automobili u Velikoj Britaniji\n07/03/2022 - 08:12


Vesti online / Vesti / Ekonomija / Novi Sad bogatiji za inovativno rešenje mladih stručnjaka iz Srbije\nMTS, Sponzorisani tekst A\nTelekom Srbija je poklonio Novosađanima pametnu klupu.\nNovi Sad, Omladinska prestonica Evrope i Evropska prestonica kulture 2021. godine, od Telekoma Srbija dobila je na poklon "Strawberry pametnu klupu", koju će građani moći da koriste za punjenje mobilnih uređaja i povezivanje na brzi, optički internet. Pored toga što je solarni punjač, "Pametna klupa“ će Novosađanima i posetiocima grada pružati i informacije o kvalitetu vazduha i nivou buke u okruženju, kao i o temperaturi i vazdušnom pritisku.\nOmladinska prestonica Evrope dobila je moderni urbani mobilijar koji su osmislili i kreirali upravo mladi ljudi iz Srbije, stručnjaci iz kompanije "Strawberry energy“. Njima je uspelo da ovo rešenje za pametne gradove, razvijeno u našoj zemlji, populariše u celom svetu. Za svoju pametnu klupu, "Strawberry energy“ dobio je brojne međunarodne nagrade za inovativnost i doprinos razvijanju rešenja u oblasti obnovljivih izvora energije. Njihova pametna klupe i druga rešenja za urbani mobilijar prisutna su danas u 23 zemlje.\nTelekom Srbija sa mladim stručnjacima iz te kompanije sarađuje još od 2011, kada su bili perspektivni startap koji je odlučio da razvija pametna rešenja za globalno tržište. Projekat postavljanja "Pametne klupe" na Trgu republike u Novom Sadu, realizovan je u okviru programa "Pokrećemo pokretače" kojim Telekom Srbija nastoji da osnaži mlade ljude da u svom okruženju pokreću pozitivne promene. Među mladim ljudima koje je Telekom Srbija prepoznao kao pokretače su upravo i stručnjaci iz kompanije "Strawberry energy".\nSolarni punjač za mobilni\nŠOUBIZNIS Nova humoristička serija na kanalu SuperStar TV\nSRBIJA Pobednici drugog Regionalnog app izazova u poseti Berlinu\nEKONOMIJA Telekom dobio nagradu PKS za društveno odgovorno poslovanje\nEKONOMIJA Proglašeni pobednici osmog mts app konkursa. Nova generacija Telekomovih pokretača


Kurs i obuka - Naučite kako da sprečite profesionalne nezgode i bolesti na radu\nNaučite kako da sprečite profesionalne nezgode i bolesti na radu\nNaučite kako da sprečite profesionalne nezgode i bolesti na radu - Audio verzija\nS obzirom na to da je reč o specifičnoj tematici, to bi se moglo reći da je stručni kurs i obuka - naučite kako da sprečite profesionalne nezgode i bolesti na radu prvenstveno namenjen onim licima, koji su u okviru nadležnih institucija odgovorni i zaduženi za oblast zaštite zdravlja i socijalnog osiguranja. Naravno da osim njih nastavu treba da pohađaju i nadležni u kompanijama, koji su zaduženi za upravljanje sistemom socijalne i zdravstvene zaštite tim firmama, te nadležni u sektoru ljudskih resursa, ali i uopšteno svi koji na svom radnom mestu imaju dodira sa primenom Zakona o bezbednosti i zaštiti na radu, odnosno sa obaveznim socijalnim osiguranje zaposlenih. Svakako je vrlo važno naglasiti i to da ne mora nikakvo predznanje da poseduje osoba, koja odluči da pohađa ovu edukaciju, tako da praktično govoreći svako ko želi ima pravo i da izvrši prijavu prema pravilima Obrazovnog centra Akademije Oxford.\nA od pojedinačnih polaznika se zahteva da kontaktiraju nadležnu poslovnicu ili putem telefona ili da dođu lično, kako bi prijavu izvršili. Sem toga, postoji mogućnost i da se prijave elektronski, kada je neophodno da na mejl adresu institucije organizatora pošalju osnovne podatke o sebi. U suštini je sasvim dovoljno da navedu prezime i ime, kao i datum rođenja, te obavezno broj telefona, kako bi ih nadležni u tom predstavništvu kasnije kontaktirali i informisani o detaljima.\nIzuzetno je značajno i to da pomenuta institucija navodi obavezu prisustva svakog prijavljenog u momentu upisa. Naravno da kandidati tada moraju dostaviti i relevantnu dokumentaciju, a o tome će ih informisati svakako zaposleni u okviru odabrane poslovnice.\nPostoji nekoliko načina za praćenje nastave, tako da bi svaki polaznik trebalo prilikom upisa da izabere da li će časove pohađati samostalno, u paru ili u grupi, s obzirom na to da je u ponudi kako individualni seminar - naučite kako da sprečite profesionalne nezgode i bolesti na radu, tako isto i poluindividualni i grupni tip nastave.\nU potpunosti ista pravila se primenjuju prilikom organizacije i nastave za jednog i za dvoje kandidata, dok za sprovođenje grupne nastave važe sasvim drugačija pravila.\nZajedno sa profesorom koji bi trebalo poluindividualnu ili individualnu edukaciju da vodi, kao i sa nadležnim koordinatorom za nastavu će se svaki kandidat ponaosob dogovoriti o načinu sprovođenja časova. U suštini je važno da se oni tada usaglase prvo oko toga kog datuma će da počne nastava, a posle toga i da definišu u kojim terminima će biti organizovana predavanja i naravno na koji način će nastavni fond, koji je predviđen programom, da bude raspoređen. Jednostavnije govoreći, oni će se na taj način dogovoriti o svim detaljima, te će posredno definisati i koliko bi ukupno trebalo da traje nastava u paru ili individualna.\nŠta izučava specijalizovani kurs i obuka - naučite kako da sprečite profesionalne nezgode i bolesti na radu?\nZvaničnim pravilnikom navedene institucije je određeno da u grupi može biti prisutno od četvoro do najviše osmoro ljudi. Važe tom prilikom izuzetno stroga pravila, uzevši u obzir da koordinator za nastavu odlučuje o svemu, a prijavljeni to prihvataju bez pogovora, pošto se promene na osnovu njihovih zahteva ne dozvoljavaju kod obuke koja se sprovodi za grupu kandidata. Naime, koordinator će odlučiti i o terminima održavanja časova i o datumu početka grupne nastave i o rasporedu predavanja, s tim što prethodno za svaku poslovnicu pomenute institucije biva definisano koliko će ukupno da traje grupna obuka i kurs - naučite kako da sprečite profesionalne nezgode i bolesti na radu. Međutim, ko god se opredeli nastavu da pohađa tako mora znati da ona ne može biti organizovana ukoliko ne bude bio osnovni uslov za to ostvaren. Naravno da će nadležni u konkretnom predstavništvu navedene institucije o tome informisati svakog prijavljenog kandidata, s obzirom na to da se mora pričekati kreiranje grupe od minimum četiri člana.\nInače se i grupna i poluindividualna i individualna nastava mogu pohađati na dva načina, tako da se očekuje od svakog prijavljenog kandidata da izabere da li će online pratiti predavanja ili mu više odgovara princip, koji podrazumeva klasičan način organizacije nastave.\nPreko ličnog računara će pratiti polaznik predavanja ukoliko se za prvu opciju odluči, a na njega će shodno pravilima morati i da instalira tačno definisani tip programa. A sve informacije o postupku instalacije softvera, ali i o načinu praćenja nastave online će biti na raspolaganju svakom prijavljenom na vreme, budući da organizator očekuje da kandidat može taj softver da instalira samostalno. U svakom slučaju trebalo bi da znaju svi zainteresovani za taj tip edukacije da u okviru svakog predstavništva konkretne institucije funkcioniše i IT odeljenje. Ako bude bilo potrebno, kandidat može kontaktirati nadležne u tom sektoru i potražiti stručnu pomoć, kako u toku postupka instalacije programa, tako i kada iskrsne neki problem dok predavanja pohađao onlajn. Iako je dozvoljeno svakom polazniku da odabere na kojoj lokaciji će biti dok pohađa predavanja na taj način, od njega se zahteva da optimalne uslove za rad osigura. Naime, neophodno je da veza sa internetom funkcioniše bez ikakvih smetnji, a kako bi i kvalitet edukacije bio zagarantovan.\nAko nekome više odgovara da stručni kurs i obuka - naučite kako da sprečite profesionalne nezgode i bolesti na radu bude organizovan na klasičan način, to znači da prihvata obavezu dolaska u jednu od poslovnica navedene institucije, a kako bi časove u prostorijama tog predstavništva pohađao. Sve informacije o terminima u kojima bi trebalo predavanja da budu organizovana će, naravno svaki kandidat dobiti nakon što se odluči na koji način će predavanja da prati.\nSamim tim što je tematika ove specijalizovane edukacije usko stručna, dostupna je i mogućnost organizacije korporativne obuke. U skladu sa pravilima, nastavu u tom slučaju pohađaju zaposleni u nekom preduzeću. A direktor tog preduzeća ili osoba koja poseduje propisana ovlašćenja bi trebalo da se sa zvanično ovlašćenim predstavnikom navedene institucije dogovori o svemu što je vezano za sprovođenje nastave za zaposlene. Primarno se misli na definisanje datuma početka korporativnog kursa, a potom i na raspored časova, odnosno na termine u kojima bi radnici predavanja trebalo da pohađaju. Postoji i jedno odstupanje u odnosu na nastavu, koja je namenjena fizičkim licima, a tiče se mesta na kome će časovi da budu organizovani. Dostupna je i mogućnost promene lokacije održavanja časova, tako da u okviru svoje kompanije kandidati mogu predavanja da prate. Podrazumeva se da bi nadležno lice te firme trebalo prvo da konkretni zahtev izloži organizatoru, te da se informiše o tome šta sve mora prostor da sadrži, kako bi nastava mogla u njemu da bude organizovana. Vrlo je važno napomenuti da organizator ne odstupa od kvaliteta edukacije, pa u tom smislu zahteva da klijent obezbedi sve što je potrebno za nesmetano održavanje korporativnog kursa u okviru dotične firme. Radnici će u skladu sa pravilima institucije organizatora naknadno da budu informisani i o mestu održavanja obuke i o svim ostalim detaljima koje će prethodno njihovi nadležni definisati sa nadležnima u okviru izabranog predstavništva institucije organizatora.\nPredviđeno je nastavnim programom da na samom početku svi prisutni dobiju informacije o tome kojim će se tačno temama specijalizovana obuka i kurs - naučite kako da sprečite profesionalne nezgode i bolesti na radu baviti. Takođe će profesori govoriti i o tome šta se smatra osnovnim ciljem ovu kursa i kako će primena stečenih znanja imati uticaja na funkcionisanje ne samo jedne kompanije, nego i celokupnog sistema zdravstvene zaštite i obaveznog socijalnog osiguranja.\nBiće predstavljeni i trenutno aktuelni standardni na međunarodnom nivou, a koji imaju za cilj smanjenje nesreća na radnom mestu, ali i profesionalnih oboljenja.\nSaznaće prisutni i kako je definisana struktura institucija, koje su vezane za profesionalne nezgodne i oboljenja na radu. Naravno da će biti informisani polaznici ove specijalizovane edukacije i kakva je struktura tih institucija, ali i na koji način funkcioniše finansiranje različitih vrsta naknada, kao i medicinske pomoći i postupka rehabilitacije.\nKako je na nivou Republike Srbije definisano upravljanje sistemom zaštite na radu je, naravno tema sa kojom će stručni seminar - naučite kako da sprečite profesionalne nezgode i bolesti na radu svakog polaznika detaljno da upozna.\nZbog čega je prevencija izuzetno značajna u toj oblasti, ali i na koji način bi ona trebalo u praksi da funkcioniše je predviđeno svakako da saznaju polaznici ovog kursa. Tom prilikom će profesori pokazati i odabrane primere iz prakse, te će na licu mesta kandidati dobiti informacije o tome kako bi trebalo prevencija u praksi da bude primenjena. A da bi što bolje razumeli taj segment ove edukacije, prisutnima će biti pokazani i takozvani negativni primer iz prakse. Naime, profesori će im tom prilikom objasniti kako se na poslovanje određene kompanije odrazilo to što nisu primenjena osnovna pravila prevencije.\nVrlo je važno informisati sve koji su zainteresovani za sprovođenje korporativne obuke da po njihovom zahtevu primeri iz prakse mogu biti usklađeni sa poljem poslovanja kompanije polaznika. Naime, ako nadležno lice te firme bude od profesora zahtevalo ovu promenu, on će se svakako potruditi da primere uzme iz oblasti rada tog preduzeća, te da na taj način u velikoj meri olakša zaposlenima, koji inače prate korporativni seminar da razumeju zbog čega je prevencija izuzetno značajna.\nUkoliko do povrede na radu, odnosno profesionalnog oboljenja ipak dođe, važno je da bude vođena evidencija na pravilan način. Upravo o tome će govoriti specijalizovani kurs i obuka - naučite kako da sprečite profesionalne nezgode i bolesti na radu, a polaznicima će biti objašnjeno i na koji način bi trebalo da funkcioniše u tom slučaju obaveštavanje nadležnih.\nDobiće informacije prisutni i o tome šta se na listi profesionalnih oboljenja i nezgoda nalazi, te na koji način se nadoknađuju troškovi povređenom tom prilikom. Pored toga što će saznati kako troškovi treba da budu nadoknađeni na republičkom nivou, polaznici će imati prilike da dobiju informacije i o tome kako bi troškovi nesreća trebalo da budu pojedincu nadoknađeni na nivou same kompanije.\nNa koji način bi trebalo da budu implementirana pravila zaštite na radu u poslovanje će saznati svako, ko odluči da pohađa ovu edukaciju. Biće prikazani i različiti organizacioni modeli, kao i primeri pravilne organizacije. A sve to će maksimalno olakšati polaznicima da i u okviru svog matičnog preduzeća implementiraju stečena znanja i da tako preduprede različite profesionalne nezgode i spreče oboljenja na radu.\nZavršno predavanje ove edukacije je zamišljeno da bude interaktivno. Naime, očekuje se da učešće tom prilikom uzmu svi prisutni, te da razgovaraju o obrađenim temama. Podrazumeva se da tada mogu pitati i sve što im možda nije bilo jasno od obrađenog gradiva, te će i da prodiskutuju svi zajedno o najboljem načinu implementacije prevencije, a sa ciljem smanjenja oboljenja na radu i profesionalnih nezgoda.\nGde će biti održana specijalizovana obuka i kurs - naučite kako da sprečite profesionalne nezgode i bolesti na radu i u kojim terminima?\nNajjednostavnije bi bilo reći da svaki kandidat treba da odabere na kojoj lokaciji će specijalizovani seminar - naučite kako da sprečite profesionalne nezgode i bolesti na radu da pohađa. Ponudom Obrazovnog centra Akademije Oxford je obuhvaćena standardna edukacija i ona, koja podrazumeva praćenje predavanja preko računara. Prilikom zvaničnog upisa bi svaki kandidat trebalo da izabere na koji način mu više odgovara nastavu da pohađa.\nU prostorijama svake poslovnice konkretne obrazovne institucije će biti održana nastava prema klasičnom principu. U tom slučaju je pojedinačni kandidat obavezan da bude prisutan lično i to u terminima, koje će pre toga precizno da definiše sa organizatorom, a sve u skladu sa tim koji tip nastave odluči da pohađa.\nTakođe postoji opcija i da svako fizičko lice predavanja prati preko sopstvenog kompjutera. U slučaju da se opredeli za onlajn edukaciju, njegova je obaveza da u skladu sa pravilima navedene institucije instalira tačno određenu vrstu softvera na računar, preko koga odluči predavanja da pohađa. Bitno je da svaki polaznik u tom slučaju zna da mu je na raspolaganju pomoć zaposlenih u IT sektoru odabranog predstavništva institucije organizatora. Pored toga što tim stručnjacima može da se obrati ako mu je potrebna pomoć prilikom praćenja nastava onlajn, njih može kontaktirati i ukoliko se ne bude dobro snašao prilikom instaliranja namenskog programa. Važno je naglasiti i to da polaznici treba samostalno da instaliraju taj program u skladu sa pravilima, jer se to ne smatra nimalo zahtevnim postupkom.\nPošto prijavljeni odluče između te dve opcije, trebalo bi i da se opredele između mogućnosti da nastavu pohađaju samostalno, zatim u paru ili u grupi. Stvar je u tome da je ponudom obuhvaćen individualni, poluindividualni i grupni kurs i obuka - naučite kako da sprečite profesionalne nezgode i bolesti na radu.\nPolaznici koji budu odlučili da časove prate samostalno, odnosno u okviru individualne nastave će biti u prilici da sa nadležnima u toj poslovnici definišu kako će da ih pohađaju. Radi se o tome da je pravilima pomenute institucije predviđeno da se svako od njih direktno sa predavačem i sa zvanično ovlašćenim koordinatorom za nastavu mora dogovoriti oko datuma početka individualnog seminara, kao i oko termina u kojima će predavanja biti organizovana, te će naravno morati da definišu i raspored predavanja, odnosno tačnu dinamiku prema kojoj će ona da budu organizovana.\nUkoliko prijavljeni odluči da nastavu pohađa u paru, odnosno u okviru takozvane poluindividualne, trebalo bi da zna da se potpuno ista pravila u tom slučaju primenjuju kao i kada je u pitanju individualni tip obuke. Naravno da će se tom prilikom dvoje kandidata o svim ovim detaljima sa nadležnima dogovoriti.\nDostupna je i mogućnost da zainteresovani nastavu pohađaju u okviru grupe. Svakako se tada primenjuju mnogo rigoroznija pravila, a sa njima će detaljno prijavljeni da budu blagovremeno upoznati. Važno je naglasiti da specijalizovana obuka i kurs - naučite kako da sprečite profesionalne nezgode i bolesti na radu u tom slučaju ne može početi odmah, jer je neophodno da bude ostvaren osnovni zahtev za početak. Da pojednostavimo, četvoro kandidata minimum prijavu moraju izvršiti u tom predstavništvu, kako bi grupa uopšte bila formirana. Samo to i jeste zahtev koji je iznet od strane organizatora, pa sa time i moraju na vreme svi zainteresovani za taj vid edukacije da budu upoznati. Inače je pravilnikom konkretne obrazovne institucije predviđeno da osmoro ljudi najviše tom prilikom imaju pravo nastavu da prate, jer će na taj način da bude sprovedena edukacija na zahtevanom nivou. Istakli bismo i to da koordinator za nastavu tek nakon formiranja grupe definiše kako će časovi biti organizovani, a u smislu da kandidati moraju prihvatiti i datum početka edukacije koji on definiše i termine održavanja časova i njihov raspored. U suštini je njihova obaveza da se svega toga pridržavaju u potpunosti, uzevši u obzir da se njihovi zahtevi vezano za izmenama ne smeju uzeti u obzir kod edukacije u grupi.\nPreostalo je da naglasimo i to da ova obuka može biti održana i samo za lica, koja su zaposlena u određenom preduzeću. U tom slučaju će vlasnik zainteresovane kompanije biti u obavezi da se o detaljima vezano za organizaciju nastave dogovori direktno sa ovlašćenim predstavnikom pomenute obrazovne institucije. A zapravo to znači da će se oni usaglasiti kako oko tačnog datuma početka korporativnog kursa, isto tako i oko termina u kojima će radnici da pohađaju časove i oko rasporeda predavanja. Moramo posebno istaći i podatak da u tom slučaju postoji mogućnost da predavanja budu organizovana i u prostorijama te firme, ali isključivo ako je reč o prostoru, koji može adekvatno da odgovori na zahteve organizatora. Naime, da bi bila dozvoljena izmena mesta održavanja nastave, klijent mora da osigura propisno opremljen prostor, jer je vrlo važno da bude ispoštovan kvalitet edukacije. Shodno pravilniku navedene institucije, nakon što sve to budu definisali nadležni u instituciji organizatora i u firmi klijenta, polaznici će dobiti jasne smernice o detaljima.\nKoliko će trajati stručni seminar - naučite kako da sprečite profesionalne nezgode i bolesti na radu?\nKako se u ponudi institucije organizatora nalazi i individualna i poluindividualna, ali grupna obuka i kurs - naučite kako da sprečite profesionalne nezgode i bolesti na radu, svaki od pomenutih tipova nastave se organizuje prema drugačijem principu, to se i njihovo trajanje može razlikovati.\nUopšteno rečeno, Obrazovni centar Akademije Oxford jedino ima ovlašćenje da navede koliko će trajati nastava u grupi. Tačnije, za svaku poslovnicu važi pravilo da će ukupno tri sedmice polaznici pohađati 10 časova nastavnog programa.\nA u skladu sa principom organizacije nastave u grupi je predviđeno da ovlašćeno lice tog predstavništva treba da odluči o tačnom rasporedu časova, potom o datumu početka nastave i o terminima u kojima bi trebalo predavanja da budu organizovana. Sve to će koordinator za nastavu da precizira pošto grupa od najmanje četiri člana u tom predstavništvu bude oformljena.\nPosebno moramo napomenuti da se u ponudi ove obrazovne institucije nalaze i individualna i poluindividualna obuka, kada jedan ili dvoje kandidata pohađaju predavanja. Fleksibilan je princip prema kome se organizuje specijalizovani kurs i obuka - naučite kako da sprečite profesionalne nezgode i bolesti na radu u tom slučaju, tako da će kandidat i odlučiti zajedno sa profesorom i nadležnim koordinatorom za nastavu koliko će konkretni tip edukacije da traje. Oni će zajedno definisati raspored predavanja, kao i termine njihovog održavanja, te datum početka poluindividualne nastave ili individualne.\nKada se javi potreba da bude održan korporativni seminar važe, isto tako fleksibilna pravila organizacije. Osnovna razlika je u tome što se u tom slučaju o detaljima vezano za trajanje nastave, ali i o svemu ostalom moraju dogovoriti nadležno lice tog predstavništva navedene institucije i direktor ili vlasnik, odnosno ovlašćeni predstavnik kompanije, čiji radnici će predavanja da pohađaju.\nSpisak gradova za kurs i obuku "Naučite kako da sprečite profesionalne nezgode i bolesti na radu"


Ostali sportovi - Biciklizam: Đurđić, Marić i Crnogorac odbranili titule na Šampionatu Srbije u ciklo krosu\nBiciklizam: Đurđić, Marić i Crnogorac odbranili titule na Šampionatu Srbije u ciklo krosu\nBojan Đurđić, reprezentativac u planinskom biciklizmu iz kragujevačkog Radničkog odbranio je titulu šampiona Srbije u eliti na ciklo kros Šampionatu Srbije održanom u Šidu u odličnoj organizaciji kluba Jednota iz ovog grada. Đurđić je slavio na dobroj i zahtevnoj stazi ispred Alekse Marića iz Crvene zvezde i Ivana Jovanovića iz beogradskog Progresiva, šampiona Srbije 2009. i 2010.godini.\nAleksa Marić je ponovo, kao i lane u Novom Sadu, bio najbolji u kategoriji biciklista do 23 godine ispred Marka Popovića iz Ris sajklinga (Novi Sad) i Dejana Marića iz krgujevačkog Radničkog. Aleksi Mariću je ovo treća uzastopna titula u ovoj konkurenciji. Bio je šampion i 2010. u Kraljevu.\nTitulu kod dama u eliti odbranila je Jovana Cnogorac, najbolja srpska takmičarka na planinskom biciklu iz BK Novi Sad. Vanesa Durman iz novosadskog Fanatika zauzela je drugo mesto, dok je Jovana Krtinić iz Crvene zvezde stigla treća. Prošlogodišnji vicešampion u juniorskoj konkurenciji Miloš Borisaljević iz kraljevačkog Metalca, okitio se zlatnom medaljom u Šidu. Slobodan Stanković (BK Novi Sad) osvojio je drugo mesto, a lane treći kadet Aleksandar Mitić iz Partizana došao je do svoje prve juniorske bronze.\nJuniorka Milica Rakić (BK Novi Sad), prošle godine šampionka za mlađe kadetkinje, osvojila je titulu ispred Jelene Erić (Metaca) koja je lane bila vicešampionka u eliti i Tamare Simić iz Crvene zvezde. Aleksandar Roman iz Jednote (Šid) doneo je klubu organizatoru Šampionata Srbije zlatnu medalju u trci kadeta, pretekavši Andreja Galovića iz Partizana i Stefana Jovanovića iz Metalca. Marko Kasapović osvojio je u trci mlađih kadete treću šampionsku zvezdicu za Biciklistički klub Novi Sad. Bio je brži od Aleksandra Mijatovića, svog druga iz kluba i Velimira Jovičića iz Šida.


Neustavne četiri odredbe Zakona o finansijskoj podršci porodici sa decom - Dijalog.net\nNaslovna Društvo Neustavne četiri odredbe Zakona o finansijskoj podršci porodici sa decom\nNeustavne četiri odredbe Zakona o finansijskoj podršci porodici sa decom\nPostavljeno 4. December 2020.\nBeograd, 04. decemabr 2020. – Ustavni sud Srbije utvrdio je da četiri odredbe iz članova 17. i 18. Zakona o finansijskoj podršci porodici sa decom nisu u saglasnosti sa Ustavom.\nOve odredbe tiču se prava majke na “Ostale naknade po osnovu rođenja i nege deteta i posebne nege deteta”, a koja je u periodu od 18 meseci pre rođenja deteta ostvarivala prihode “po osnovu samostalnog obavljanja delatnosti”.\nUstavni sud je međutim odbacio zahtev za obustavu izvršenja pojedinačnih akata preduzetih na osnovu osporenih odredbi ovog Zakona i odložio objavljivanje ove svoje odluke u “Službenom glasniku Republike Srbije” za šest meseci od dana donošenja.\nIstom odlukom Ustavni sud je odbio predlog za utvrđivanje neustavnosti i nesaglasnosti sa potvrđenim međunarodnim ugovorom odredaba članova 13, clana 17, 18, 20. i 54. ovog Zakona i odredbe člana 12. stav 1. Zakona o izmenama i dopunama Zakona o finansijskoj podršci porodici sa decom.\nOva odluka Ustavnog suda doneta je na jučerašnjoj sedinici, 3. decembra, objavljeno je na sajtu Ustavnog suda.\nPrethodno Agencija za zaštitu životne sredine promenila kriterijume: Zagađen vazduh postao “prihvatljiv”\nSledeće Gavrilović: “Politika predsednika države je ukidanje javnosti”\nBeograd, 29. mart 2021. – Udruženje Centar za mame pozvalo je građane da se uključe …\nDirektiva EU za izjednačavanje poslovnog i privatnog života roditelja\nBrisel, 05. oktobar 2020 – Evropska komisija je 2017. godine objavila Predlog direkt…\nVOICE: U Srbiji su majka i otac nejednaki pred zakonom\nNovi Sad, 26. jun 2020. – Žena u borbi sa pravnim zavrzlamama, ali i predrasudama i osudam…\nTop Tags Srbija i Evropska unija ljudska prava vladavina prava konkurs OCD Društvo Evropska komisija lokalna samouprava mladi Evropska unija mediji Vlada Republike Srbije istraživanje Civilno društvo evropske integracije


Sertifikacija održivog snabdevanja biogorivima i biomasom | VICTORIA LOGISTIC\nSertifikacija održivog snabdevanja biogorivima i biomasom\nStručna podrška: Jovan Zagorac, CDT manager, Bureau Veritas doo Beograd,Commodities Department\nISCC (International Sustainability and Carbon Certification Sistem) je prva u svetu priznata sertifikaciona sema za sertifikaciju i odrzivu proizvodnju biomase i biogoriva. Sertifikaciona oznaka ISCC je garancija da je biogorivo proizvedeno na održiv način. Sertifikacija ISCC-a ima za cilj motivisanje proizvođača biomase i biogoriva kao i njihovo uključivanje u stabilan i održiv razvoj ove aktivnosti u svetu.\nPrednosti sertifikacije prema zahtevima ISCC-a:\n• pouzdani dokaz o usklađenosti sa kriterijumom održivosti prema Direktivi 2009/28 EC\n• smanjenje emisije gasova staklene bašte\n• održivo upravljanje zemljištem, zaštita prirodne biosfere\n• zaštita ljudskih prava i prava zaposlenih\n• poslovna sigurnost\n• olakšana trgovina biomasom\nSertifikacija održivog snabdevanja biogorivima i biomasom postala je obavezna u EU. Zahtevi evropskog zakonodavstva i nacionalnih zakona u oblasti upotrebe biogoriva, učinili su održivu proizvodnju preduslovom za racionalno korišćenje biomase i biogoriva, a broj sertifikovanih organizacija je sve veći. Održivi lanac snabdevanja znači dokumentovani i sledljivi put od proizvodnje sirovine do finalnog proizvoda.\nSledljivost je osigurana putem masenog bilansa i zahteva da se poštuju održivi kriterijmi u svim delovima od proizvodnje biomase do distribucije. Bureau Veritas Certification Poljska kao deo Bureau Veritas Grupe je akreditovana od strane ISCC-a kao sertifikaciono telo i poseduje višegodišnje iskustvo, stručan i osposobljen kadar za sve opsege ISCC sertifikacije. BV Grupa je globalno raširena sertifikaciona kuća i jedna od vodećih na polju izdatih sertifikata. Pored ISCC sertifikacije, Bureau Veritas nudi sertifikaciju i drugih šema koje su nastale od ili na osnovama ISCC-a:\nREDcert, vodeća nemačka organizacija za sertifikaciju održivog snabdevanja biogorivima i biomasom, osnovana je 2010. godine i do sada je sertifikovala više od 900 kompanija.\nOsnovni principi REDcert:\n• Zajednička odgovornost: uspostavljanjem REDcerta, zainteresovane strane su preuzele odgovornost za aktivno promovisanje sertifikacije održivih isporuka biogoriva.\n• REDcert pokriva sve faze proizvodnje biogoriva (proizvodnja, nabavka i skladištenje biomase, proizvodnja i distribucija biogoriva).\n• Visoki standardi EU: REDcert je namenjen sertifikaciji biomase poreklom iz EU.\nDosledno poštovanje regulatornih zahteva uključuje:\nGarancija porekla biomase\nPosvećenost standardima EU u oblasti zaštite životne sredine, zaštićenih područja i sigurnosti hrane. Pouzdani dokazi o smanjenju emisije gasova staklene baste REDcert svim onima koji koriste sertifikovane biogoriva i biomasu osiguravaju poštovanje svih propisa EU (unakrsna usklađenost). REDcert omogućava svim učesnicima u proizvodnom lancu biomase da budu ravnopravno zastupljeni na tržištu. REDcert prihvata brojne učesnike na tržištu kao dokaz održivog snabdevanja biogorivom i biomasom. Učešće eksperata iz svih zainteresovanih strana osigurava da se sertifikacija održive njege sprovodi efikasno i pod konkurentnim uslovima. REDcert je priznat od strane nemačkog Ministarstva poljoprivrede i hrane, što garantuje transparentnost procesa sertifikacije i sistema sankcija.\nISCC Plus Scheme\nISCC Plus omogućava sertifikovanim organizacijama da prošire sertifikaciju održive proizvodnje na druge proizvode u okviru ISCC šeme. Na primer – prehrambena ulja, ostatke ceđenja koji se koriste za stočnu hranu i hemijske nusproizvode.\nSvi ovi proizvodi mogu osigurati sledljivost u celom lancu snabdevanja usled korišćenja održivih sirovina i kontrole internih procesa u organizaciji koja sledi pravila masovnog balansiranja i izračunavanja emisija gasova staklene baste i drugih zahteva održive proizvodnje kroz ISCC sistem. Naravno, organizacija može biti sertifikovana i kao organizacija čija aktivnost nije vezana samo za proizvodnju biomase i biogoriva. ISCC nudi novu priliku za proizvođače sirovina, proizvodne pogone koji imaju širok spektar proizvoda i pružaju klijentima održive nivoe na svim nivoima, kao i krajnje korisnike održivih proizvoda. Korisnost ove šeme je veoma široka i omogućava organizaciji da pokrije nekoliko oblasti sa jednim sertifikatom i implementiranim sistemom održive proizvodnje. Usklađivanjem sa zahtevima ISCC sistema za sertifikaciju biomase, može se sertifikovati održiva proizvodnja I snabdevanje čvrstim biogorivima i biomasom, što je u svakom slučaju dobrodošlo na rastućem tržištu i korišćenjem čvrste biomase u energetske svrhe. Upotreba sistema pruža krajnjim korisnicima da proizvod koji oni koriste nije proizveden na način koji bi bio štetan za životnu sredinu i ne bi uzeo u obzir socijalne aspekte proizvodnje. To je socijalni aspekt koji odvaja ISCC od drugih sličnih programa, jer su socijalni kriterijumi održive proizvodnje veoma visoki. Da je sertifikacija kriterijuma održivosti pravi put, takođe pokazuje brzo rastući broj sertifikovanih organizacija u ISCC. Nova ISCC Plus sema će definitivno ojačati upotrebljivost sistema i povećati krug korisnika i klijenata koji veruju kako sertifikovanim organizacijama tako i sertifikovanim proizvodima.\nBureau Veritas Srbija zato u svojim redovima ima i može da obezbedi vrlo stručan tim koji će pomoći proizvođačima bio mase (i ne samo njima) da sertifikuju svoju proizvodnju i stanu rame uz rame sa ostalim evropskim proizvođačima.\nBilten "Za našu zemlju", broj 80, 2019.godina.


Kad crnogorski separatisti tuže Srpsku pravoslavnu crkvu da je separatistička - 18.09.2019, Sputnik Srbija\nKad crnogorski separatisti tuže Srpsku pravoslavnu crkvu da je separatistička\nNevladina organizacija „Crnogorski pokret“ podnijela je Vrhovnom tužilaštvu u Crnoj Gori krivičnu prijavu protiv NN osobe, vlasnika bilborda u Budvi zbog... 18.09.2019, Sputnik Srbija\nKao i obično, ksenofobija, mržnja i lajanje na zvezde Milogoraca i njihovih ljubimaca.....\nSad se vidi,značenje krilatice ...to je nama naša borba dala.Da nestanu srbi.Još ćemo se ćerati.Do istrage naše oli njihove!\nspc, crna gora, analize i mišljenja\n© Foto : In4SSporni bilbord u Crnoj Gori\nNevladina organizacija „Crnogorski pokret“ podnijela je Vrhovnom tužilaštvu u Crnoj Gori krivičnu prijavu protiv NN osobe, vlasnika bilborda u Budvi zbog „krivičnog djela eksplicitnog pozivanja na protivustavno otcjepljenje dijela Crne Gore“.\nNaime, za „Crnogorski pokret“ je sporan natpis na bilbordima u kojima se građani pozivaju na proslavu 800 godina autokefalnosti Srpske pravoslavne crkve u „Crnoj Gori i Boki“, odnosno to što su odvojeno veznikom ispisana imena crnogorske države i dijela njene teritorije (Boke kotorske). Prema mišljenju predstavnika „Crnogorskog pokreta“, to jasno ukazuje na to da „organizatori Boku kotorsku ne smatraju integralnim dijelom Crne Gore“.\nS obzirom da se na čelu organizacionog odbora centralne manifestacije obilježavanja 800 godina autokefalnosti SPC u Crnoj Gori i Boki nalazi mitropolit Amfilohije, u „Crnogorskom pokretu“ dodaju da se tom proslavom „indirektno raspiruje mržnja prema crnogorskoj državi i Crnogorcima koji su 1918. godine bili meta zločinačkih pohoda srpske vojske, žandarmerije i sveštenstva SPC“, te da se plakatom „indirektno poziva na nasilnu promjenu ustavnog uređenja zemlje“.\nZa tu NVO čini se da je takođe sporno što se i na bilbordu nalaze slike Svetog Save, patrijarha srpskog Irineja i mitropolita crnogorsko-primorskog Amfilohija.\nTužba bez osnova\nGrbaljski paroh Mijajlo Backović za Sputnjik kaže da bi svi ljudi koji su upućeni i koji kao prvo nisu zlonamjerni, a čitali su nešto iz istorije Crne Gore i podneblja gdje živimo, trebalo da znaju da tužba „Crnogorskog pokreta“ nema nikakve osnove.\n„S obzirom ko diže krivične prijave, to je vrlo očekivano od takozvanog ’Crnogorskog pokreta‘, koji predstavlja izvjesni gospodin Stevo Vučinić. Ti ljudi jednostavno rade to za šta su plaćeni i za šta moraju da opravdaju sredstva koja dobijaju, pa reaguju na svaku manifestaciju koju organizuje Pravoslavna crkva u Crnoj Gori. Naravno, ovde nije u pitanju nikakav separatistički skup, već vjerski skup gdje ćemo se pomoliti Gospodu i proslaviti svoje jubileje“, kaže otac Mijajlo Backović.\nOn dodaje da svako ko je išta pročitao o istoriji Crne Gore, mora da zna i da u proteklih 800 godina Crna Gora i Boka nisu bile u sastavu iste države, odnosno Boka nije bila u sastavu Crne Gore, niti se tokom tih 800 godina i sama Crna Gora uvijek zvala današnjim imenom, niti je ovako izgledala.\n„Stoga je potpuno normalno da mi slavimo 800 godina autokefalnosti SPC u Boki i Crnoj Gori, ali bez ikakvih separatističkih ideja, kako oni to kažu. Mislim da ’Crnogorski pokret‘ i oni bliski njima ne bi trebalo da pričaju o separatizmu, jer je to njihova ideja i ljudi koji je personifikuju su to već jednom uradili u Crnoj Gori sa svojim traženjem osamostaljenja Crne Gore od Srbije. A druga stvar, priznali su i lažnu tvorevinu na jugu Srbije koju zovu Kosovo i time pomogli i priznali bespravno otcjepljenje jednog dijela Republike Srbije. Tako da oni ne bi trebalo da pričaju o separatizmu, otcjepljenjima i odvajanjima“, ističe Backović.\nZašto je rečeno „Crna Gora i Boka“\nBacković insistira da ljudi iz „Crnogorskog pokreta“ koji napadaju Pravoslavnu crkvu, „osim što su zlonamjerni su isto tako i neobrazovani“, te da konačno treba reći da Srpska pravoslavna crkva postoji mnogo duže od osam vjekova na teritoriji Crne Gore.\n© Sputnik / Nebojša PopovićMijajlo Backović: Ne treba se previše obazirati na krivične prijave Crnogorskog pokreta i sličnih organizacija\nMijajlo Backović: Ne treba se previše obazirati na krivične prijave Crnogorskog pokreta i sličnih organizacija\n„Evo, ima 1.500 godina od kako je Manastir Podlastva osnovan na tom mjestu, a i to stoji na spornom bilbordu. To kazuju mozaici i krstionica koju smo tu pronašli u arheološkim istraživanjima, tako da Srpska pravoslavna crkva mnogo duže postoji. Stoga naglašavam da ovo nije 800 godina SPC nego autokefalnosti SPC, od kako je Sveti Sava, kao što je poznato, 1219. godine u Nikeji dobio autokefalnost, odnosno tomos o autokefalnosti Srpske pravoslavne crkve“, napominje Backović, dodajući da to što su organizatori uzeli sintagmu „Crna Gora i Boka“ samo znači da u ovih 800 godina Boka nije uvijek bila u sastavu zemlje koju danas nazivamo Crna Gora.\n„Boka je tek formalno-pravno 2016. godine ušla u sastav Crne Gore, a 47' godine je pod tačku razno po direktivi Komunističke partije pripojena Crnoj Gori. Takođe, Boka se po oslobođenju 1918. godine i po ulasku srpske vojske, koja je oslobodila Boku i druge krajeve primorja, direktno, a ne preko Podgoričke skupštine, pripojila Srbiji, a kasnije Kraljevini SHS“, podsjeća Backović.\nŠta je planirano za proslavu\nSagovornik Sputnjika ipak zaključuje da se ne treba previše obazirati na krivične prijave „Crnogorskog pokreta“ i sličnih organizacija, već da je najbitnije da će u petak 27. septembra na Krstovdan njegova svetost patrijarh srpski Irinej stići u Grbalj i Boku, kada će biti svečana akademija, a da će sjutradan 28. septembra, u subotu, biti održana i sveta liturgija sa početkom u 9 časova.\n„U oba dana planiran je veoma bogat kulturno-umjetnički program sa duhovnim i istorijskim sadržajem, tako da očekujemo ogroman broj ljudi koji je najavljen, kao i veliki broj arhijereja i sveštenoslužitelja iz zemlje i regiona koji će doći da se upoznaju ne samo sa bogatom istorijom Manastira Podlastva, već i Grblja i cijele Boke“, najavljuje otac Backović.\n18 Septembar 2019, 08:08\n18 Septembar 2019, 11:19


U Mokrinu pri kraju sadnja vetrozaštitnog pojasa, u planu još jedan – Srbija NASA Zemlja\nU Mokrinu pri kraju sadnja vetrozaštitnog pojasa, u planu još jedan\nby srbijanasazemlja March 26, 2021, 11:03 am 1.9k Views\nPeriferija Mokrina, sela na severu Banata, nedaleko od Kikinde, dobiće novi vetrozaštitni pojas površine 14 hektara. Na potezu od sela ka obližnjem Padeju, biće zasađeno 15.500 sadnica hrasta, a posao je poveren rasadniku “Vikumak” iz Iđoša.\n“Na potezu vetrozaštitnog pojasa od Mokrina prema Padeju sade se sadnice hrasta lužnjaka, tako da bih apelovao na meštane Mokrina posebno na one koji vode stoku na ispašu, ali i na one koji izvode radove sa mehanizacijom, da posebu pažnju obrate na ove sadnice i da ih sačuvaju,” kaže Radivoj Lagundžin, vlasnik rasadnika “Vikumak”.\nVremenske prilike odgovaraju sadnicama, tako da posao sadnje može da se odvija bez većih problema. Temperaturna kolebanja nisu u velikoj meri pokrenula vegetaciju. Pojas će predstavljati odličnu zaštitu domaćinstava od severnih vetrova, a stvoriće se i novi ekosistem na tom području.\n“Prvenstveni cilj podizanja ovog pojasa jeste da se domaćinstva zaštite od hladnih severnih vetrova, ali i da bi se sprečila eolska erozija jer ovaj teren nema šuma u okolini i vetar vrlo lako odnosi plodni soj zemljišta sa njiva’’, dodaje Lagundžin.\nPreduzeće kojem je pripao posao sadnje obavezuje se da će dve godine sadnice i održavati. Ova obaveza pratiće sve buduće firme koje budu dobijale poslove sadnje sadnica.\n“Sredstva za vetrozaštitni pojas dobijena su od Ministarstva za zaštitu životne sredine u iznosu od 12 miliona i 400 hiljada dinara i moram da naglasim da nas resorno ministarstvo podržava kako ove tako i prethodnih godina’’, kaže Stevan Iličić, član Gradskog veća za zaštitu životne sredine.\nZa ovu godinu u Gradskoj upravi Kikinda planiraju je da se, između ostalog, konkuriše za vetrozaštitni pojas od Mokrina do fazanerije Mlaka, u kom bi bilo posađeno dodatnih 9.000 sadnica.\nNovi Sad: Bez vode Ulica Stevana Hristića\nby srbijanasazemlja June 15, 2021, 9:28 am\nby srbijanasazemlja June 15, 2021, 9:11 am\nby srbijanasazemlja June 15, 2021, 8:54 am\nOprez zbog pljuskova\nby srbijanasazemlja June 15, 2021, 8:39 am\nby srbijanasazemlja June 15, 2021, 7:34 am\nby srbijanasazemlja June 15, 2021, 5:36 am\nBrnabić: Svim srcem uz Vučića, nikad manje prostora za razgovor\nU automobilu kod Skupštine Srbije zaplenjeni droga i oružje